Euskera normalkuntza - Arantzazuko Ama Ikastola\n“Ikastolako helburu izango da bertan eskolatzen diren haurrei euskarazko irakaskuntza ziurtatu eta ama hizkuntza erdara dutenak euskalduntzea.\nGure ingurunean bizi dugun euskararen egoera diglosikoa kontuan izanik, ikastolaren helburu izango da eskola barrura begira egoera diglosiko hori inbertitzea, horrek euskararen aurrean, jarrera aktibo bat eskatzen baitio ikastolari .\nNormalkuntza Batzordea eratu egin da egoitza eta etapa guztien ordezkaritza bermatzeko helburuz eta honakoak izango dira bertako kideak:\nHNT:Larraitz Mendizabal,Virigina Jaka eta Nagore Zubillaga,\nBatzordea astelehenero bilduko da goizeko 11:00etatik 12:00etarako tartean eta astearteroko Informazio bilerara bideratuko ditu bere erabaki eta proposamenak.\nDiseinatutako normalkuntza proiektua izango da oinarri eta honakoak helburuak erdiesteko burutuko diren ekintzak ekintzak:\n* Euskaraz Mintza proiektua: Jolasgaraietan bi monitoreen laguntzaz (Bata Astigarragan eta Martutenen bestea) Euskaren erabilera sustatzeko ahaleginean jarraituko dugu.\n* Ikasleekin ikaslaguna proiektua aurrera eramango Arantzazuko Ama Ikastolan sortutako egitasmo bat da, 2008 urtean. Euskararen normalkuntza batzordetik sortutako ekimena izan zen. Euskararen erabilera indartzeko, adin desberdinetako ikasleen arteko harremanak bultzatu eta ekintza erakargarriak egitea da asmo nagusia.\nBerdinen arteko (eta adin desberdineko) ikasleen arteko elkar-ezagutza, elkar-lana bultzatzea\n¿ Elkarbizitza bultzatzea\n¿ Euskararen erabilera indartzea, gustukoak dituzten jardueretan.\n¿ Ikasle arduratsuak sortzea, harreman orekatuak izatea\n¿ Komunikazio bideak sortze\n* Gurasoentzako sentsibilizazioa: Euskararen erabilerarako aholku bateria H.H.4, L.H.1 eta L.H.3. mailetako urriko guraso bileretan.\n* Gurasoentzako Euskara klaseen eskaintza irailean.\n* Jolas ikastaroaren eskaintza :\n* 2/3 eta 4/5 urtekoei ikastolan erabili ohi diren kanten CD grabazioa emango zaie.\n* Tinko Euskara Zine aretora emanaldietan parte hartuko dugu.\n* Hizkuntza aukera: Ohar guztiak norberak aukeratutako hizkuntzan bidaliko ditugula bermatuko dugu.\n* Ikastolako langileak, gurasoak eta ikasleak euskararen erabilera areagotzeko garrantziaz sentsibilizatzea: Euskararen eguna eta Korrika baliatuko ditugu helburu hori erdiesteko. .\n* Euskara normalizatzeko gizartea egiten ari den ahaleginetan gure ekarpena egitea eta gizartearen sentsibilizazioa lortzea.\n*Hizkuntz politikan adostutako gainontzeko guztiak ere bermatuko dira.\nAhozkotasuna eta Bertsolaritza.\nAhozko komunikazioa lantzea da proiektu honen helburua, horretarako bertsolaritzaren hainbat baliabide erabiliz. Bertsolaritzak hizkuntza normalkuntzan lagun dezake, hizkuntza haur eta gazteen artean prestigiatu eta erabiltzeko motibazio pizgarri izan daitekeelako.\nHitzaren bidez egiten den jolasa eta komunikazio ekintza den aldetik, euskal kulturaren adierazgarri arrakastatsua da.\nBertsogintzak gainera, ahozko adierazpidea hobetzea, komunikazio estrategia eraginkorrak baliaraztea, hizkuntza aldetiko sormena bultzatzea, jendaurrean egoteko eta hitz egiteko oztopoak gainditzea, ideiak ordenatzen laguntzea eta komunikatzaile onak hezteko beste zenbait ekarpen ekar diezaguke.\n1. Curriculumean bertsolaritza txertatuz, ikasleen euskararen erabilpen maila eta kalitatea areagotzea.\n2. Bertsotarako zaletasuna piztea eta bertsogintzari eskolako jardunean funtzionalitatea emanik, zaletuen beharrak eta gogoak elikatzea.\nBeraz, bertsogintza gure Hezkuntza Proiektuan jasotako helburuak bermatzeko tresna ezin hobea da.\nBertsozale Elkartearen eskutik bi Udalen diru laguntzei esker, bertsolari-irakasleak, hamabostean behin ikastolara etorri eta ikastalde bakoitzari ordu beteko saioa eskainiko diete, hurrengo asterako, berriz, hizkuntzako irakasle edota tutoreak gidatu beharko du saioa. Proiektu hau LHko 3. zikloan gauzatzen da (5. eta 6. mailetan).


Euskaraldiari agur esateko egitarau zabala antolatu dute Euskararen Egunerako | El Diario Vasco\nArrasateEuskaraldiari agur esateko egitarau zabala antolatu dute Euskararen Egunerako\nEuskaraldiari agur esateko egitarau zabala antolatu dute Euskararen Egunerako\nEL DIARIO VASCO ARRASATE. Sábado, 1 diciembre 2018, 00:24\nEtzi , abenduak 3, Euskararen Eguna dela ospatzeko egitaraua 18:00etan hasiko da Euskaraldiko abestiaren flasmob-arekin. Herritar guztiak gerria mugitzera animatu nahi dituzte. 11 egun horietan ahoa eta belarria prestatu duten moduan, presta dezatela gerria!\nHonen ondoren, txokolate beroa banatuko da. 18:30ean 'Agur Euskaraldia?' ikuskizun laburra eskainiko dute Potx eta Lotx pailazoek.\n19:00etan Olatz Salvadorrek eskainiko duen kontzertuaz gozatzeko aukera paregabea izango dugu. Herritarrek Euskaraldian parte hartu duten bezela, plazara gerturako gonbita luza-tzen diete 12. eguna bertan da eta honi gogoz heltzeko aukera ederra izango da Euskararen Eguna.\nCuatro comercios más lucen ya el distintivo de 'Singular Dendak' en Arrasate Duelo en lo alto de la tabla entre el Mondrate CD y el Scorpio CD en Musakola


Udalak lizitaziora atera du haurrei zuzendutako hiru zerbitzuren kudeaketa - Oñati - Goiena.eus\nUdalak lizitaziora atera du haurrei zuzendutako hiru zerbitzuren kudeaketa\nIrati Goitia 2013-11-13 10:43\nHaurrei zuzendutako hiru zerbitzuren kudeaketa lizitaziora atera ditu Udalak: Txaloka ludoteka, haur eta nerabe etorkinen bertakotze programa eta udaleku irekiak. Udalak urtebeterako kontratatuko ditu zerbitzuak, beste bi urtez luzatzeko aukerarekin. Egun, AHT enpresak kudeatzen ditu hiru zerbitzuak.\nLizitaziora aurkezten diren enpresek hiru gutun-azaletan aurkeztu beharko dute euren proposamena: lehenean, enpresariaren nortasun juridikoa egiaztatzen duen dokumentazioa aurkeztu beharko da; bigarrenean, egingo dituzten lanen azalpen memoria; eta hirugarrenean, eskaintza ekonomikoa. Azken puntu horri dagokionez, Udalak 97.200 eurotan ezarri du muga. Hala ere, eskaintza ekonomikoa ez da erabakigarria izango kontratua esleitzeko orduan, gehienez hogei puntu eskuratzeko aukera emango du-eta atal horrek. Eman beharreko zerbitzuaren proiektuak, berriz, 80 puntu.\nEnpresak gizarte hezkuntza, pedagogia, psikologia, psikopedagogia edo irakaskuntza ikasketak dituzten langileak jarri beharko ditu. Ludotekan eta udalekuetan aritzeko aisialdi begirale titulua ere beharko dute. Eta horretaz gain, guztiek EGA edo hirugarren hizkuntza eskakizunaren mailako euskara ezagutza izan beharko dute.\nBada, interesa duten enpresek hilaren 19ra dute eskaintzak udal bulegoetan aurkezteko. Informazio gehiago hemen.


ZALDUA, Iker "Tartariarren basamortua" (Liburu Iruzkinak)\nDino Buzzati."Tartariarren basamortua" Itzultzailea: Josu Zabaleta. Argitaletxea: Alberdania eta Elkar\nOfizial izendaturik, iraileko goiz batean abiatu zen hiritik Giovanni Drogo, Bastiani Gotorlekurantz, bere lehenengo posturantz». Horrela abiatzen da Dino Buzzati italiarrak idatzitako eleberri hau. Lerro horiek itxaropena, etorkizuna eta bizitasuna iradoki dezakete hasiera batean. Liburuko azken punturaino iritsita ordea, bidaia horrek jomuga arras ezberdina gordetzen duela esan daiteke, heriotza izeneko erreinura hasitako bidaia baino ez dela esango nuke.\nBuzzatik XX. mendearen lehen erdian idatzi zuen liburu honetan gogoeta sakon bat plazaratzen da, egunerokotasunak bere bidea nola egiten duen, denborak ustekabean arrakalak nola erakusten dituen eta bizitzak nola ihes egiten duen gu zain gauden bitarteari. Egunero jomuga berriak jartzen ditugu biharko, etorkizuna dugu amets, baina orainaldian bizi garela ahaztu zaigu nonbait eta ohartzerako gure izatea iragan bihurtu da etorkizuneko jomuga hori sekula ferekatu gabe, gure aldeko kanpai hotsak entzuten diren arte.\nGotorlekuan harrapatuta, iparraldera begira guda dute amets, gotorlekuari zentzua emango dion gertakaria dute kimera, bizitzari bizitza emango dio n ekintza. Biharko egunez jarri dute, alabaina, jomuga eta denborak bere bidea egiten duenez, biharko egunera iristerako jomugak aurrera egin du beste egun batez. Horrela pasako dira hilabeteak, horrela pasako dira urteak eta hamarkadak. Kapitain, ofizia!, sendagile, jostun nahiz soldadu, gotorlekuko arima oro ohartu da zurrunbiloan harrapatuta daudela, hirira itzuli nahi dute lehenbailehen, eguneroko bizipen txikien poza berreskuratu nahi dute, baina ordurako gotorlekuaren gaitzak jota daude, hiriak ez du zentzurik. Berriro, denborak bere bidea egin du, erre ka aurrera doa eta han ez dago ezer utzita bezala. Gotorlekua da geratzen zaien iltze bero bakarra eta iparraldeko basamortua da itxaropen bakarra. Narratzailea tontorrean dago kokatuta, oro ikusten du, eta badaki bihar zer gertatuko den. Narratzaile orojakilea da eta parte-hartzailea ere bai esango nuke, izan ere, zenbaitetan narratzailea bera ari da hizketan, Drogori ari zaio, aholku ematen bezala.


Gaiak – Page 4677 – Mediateka\nogibideak: artzantza [31 resultados]\nIR-010 A03 Iparralde Artzain moduan joan zen Iparraldera. Bizpahiru artzain berrehun bat ardirekin joaten ziren. Orbaitzetatik atera eta Berrobin, Donazaharren, Heletan eta azkenik Hazparnen egiten zuten lo etxe partikularretan. Etxean egindako galtzerdi eta jertseak janzten zituzten. Gazta, ogia, txingarra eta ardoa eramaten zuten jateko. Ardiekin bentetan ibiltzen ziren eta han erditu eta bildotsak izaten zituzten ardiek. Udaberrian bueltatzen ziren. Lau hilabete irauten zuen bidaiak. Bidaia egiteko hiru egun behar zituzten. Kontakizuna. Urteberri gauean lagunari esan zion oso egun ona izango zela hurrengoa, baina egun hartan elurra egin zuen. (11.24" - 13.27") Maiatzaren hasieran egiten zuten buelta. Bueltatzeko behar zuten denbora eta egiten zuten bidaia. Orion etxolara joaten ziren, ez etxera. Ardiak erditu, gazta egin eta jatekoa prestatu. Ekainaren 20.an ilea mozten zieten. Egun horietan bazkari ona zuten. Hamabi urtez artzain egon eta gero, ardiak saldu zituen eta etxeko lanak egiten aritu zen. Abereak erosi zituen, hazi eta saldu egiten zuen.\nII-033b A05 merkatua Merkatuko aldaketak. (26:45") Axuri merkatua.\nII-033b A06 Portuko mozkinak salbatzen du artzaina. Portuan egindako gaztekin ateratzen den diru garbiak salbatzen du artzaina. Gaur egun ere posible da artzantzaz bizitzea. Gaur egun, lehen ez bezala, laguntzak daude.\nII-033b A08 kontakizuna - ogibideak: artzantza (etorkizuna) Mendi alde hartan aldaketa handia izan da. Orain bideak badira eta erraza da ailegatzea. Kontakizuna. Nola egiten zituzten bidaiak gora eta behera. Mandoaren ondoan egiten zuten lo. Ez du zalantzarik bihar artzainik izango denik Iropilen, beste modu batekoak badira ere. (46:50") Agurra.\nII-033b A02 kontakizuna - eguraldia: elurra Ardi hauek elurra ari zuenean barrura sartzen zituen, baina hala ere elurrarrekin ere kanpora ateratzea behar zituen, denbora gutxi bazen ere. Kontakizuna: negurik gogorrena.\nII-033b A01 Aurkezpena: Iratin artzain egon zen. (02:35") Abenduan jaisten ziren portutik. Elurra sarritan egiten zuen portuetan. Hiru aldiz egin behar izan zuten noizbait behera buelta elurteak zirela eta. Abenduan larretan zeuden, behean, eta eguberriak bertan ematen zituzten. Ardiak beranduago erditzen ziren.\nII-013a A01 abeltzantza: aharia Aurkezpena: artzantza. Danielek ardiak noiz jaitsi, bazkak prestatu eta gazta nola egin kontatzen du. Ahariak: salmenta. (10:35") Ahari merkatu handiena Irisarrikoa zen. Axuriak noiz bereizten ziren amengandik. (19:30") Udazkenean saltzeko ahariak aparte izaten zituzten.\nII-051a A01 ogibideak: artzaina Aurkezpena. Berrogeita hamasei urte daramatza artzain bordan. Hasieran gehiago ziren eta bakoitzak bere postua zuen. Artzain nagusia, gazta egilea zen; artzain mutila, neskatua, sukaldaria zen; antsozaina. Goian hamazazpi egunez egoten ziren eta horren arabera txandakatzen ziren postuak. "Lukenak". (07:45") Gaztak mandoetan jaisten zituzten. Magdalena arte egiten ziren gaztak.\nII-051a A02 abeltzantza: txerriak - inauteriak: xikota Xikota: xikotaren prezioa, diruz ordaintzen zen. (10:40") Artzainak urtean birritan elkarrekin ateratzen ziren: Igande zurian eta Madalenetan. Udazkenean ardiak jaisten eta txerriak eramaten ziren. Aterpea zuten txerrientzat.\nII-051a A03 joarea Bideak aldatu zituzten eta horrek izugarrizko aldaketa ekarri zuen: autoak. Bordak hustu ziren. Ez da gehiago gaztarik egiten. Gero iluna ikusten du bordetan. (23:38") Zintzarriek badute garrantzia handia ardiak portura igo eta jaisteko garaian. Orain ez dituzte oinez jaisten lehen bezala. Orain autoak erabiltzen dituzte denetarako.\nII-051a A05 Larraingo artzainetako zaharrenetarikoa da. Udazkenean beren etxeetara joan ohi ziren. Garaziko artzaintzan zerbait berezia zegoen: bordetan bi edo hiru gizon egoten ziren hasieratik. Bakoitzak bere kargua zuen; bakoitzaren lana. Karguak txandakatu egiten ziren. Egurra egunero biltzen zen. Garbitasuna nola mantentzen zen. (46:00") Agurra.\nII-051b A01 abeltzantza: motzaldia Aurkezpena: Iratin luzaroan egon den artzain batek ardi motzaldeari buruz hitz egiten du. Maiatzaren hamalauean ematen zitzaion hasiera motzaldeari. Gustora egiten zuten beste artzainekin elkartzen baitziren eta lan egiteaz gain, kantu eta irri egiten zuten. Ardoaz gain bildotsa ere izaten zuten. Orduan ez zegoen biderik. Etxolatik atera bezain laster hasten ziren oihuka eta abestika. Artzain mutil asko zeuden eta nagusia mandoan igotzen zen. Ogi-irin eramaten zuen taloak egiteko. Motzaldian zenbaitek jetzi gabe uzten zituzten ardiak. Kontakizuna.\nII-051b A02 (12:38") Motzaldiak gogorarazten du behetik gorako bidea gertu dagoela. Ostiral Saintu egunean lan gutxiago egiten da.\nII-051b A03 abeltzantza: motzaldia Maiatzean ardiak igotzen zituzten eta gero, uztailaren hogeita bostean edo, berriro jaisten zituzten ilea mozteko. Orduan ez zegoen biderik makina igotzeko eta gainera artzain-taldea biltzen zen, bazkaria egiteko sukalderik ere ez zegoen bordetan. Etxolatik etxera bi bat ordu zituzten. Hurrengo egunean, goizargian hasten ziren ilea mozten. Behera joatean joareak jarrita jaisten ziren ardiak. Motzaldian festa egiten zen eta oraindik ere egiten da. Arratsaldean kantetan eta kartetan aritzen ziren, eta noizbait gertatu izan da gau osoan kartetan eman eta etxera joan gabe, hurrengo egunean berriro ere ardiak mozten hastea. Lagunak ez uzteagatik ardiak jetzi gabe uztea gertatu izan da. Udan, belar lanak hasi direnez, jenderik ez da aurkitzen ardiak mozteko eta duela hamabi bat urte hasi zen motzaldia martxoan egiten. (21:08") Pedro, Ibañetako artzaina: artilea jaisteko zailtasunak dituztenez, muga dela eta, goian mozten diete ilea. Mozkin handiagoa emango luke artileak, behean moztuko balute, baina batzuentzat behintzat, muga badago artilea pasatzeko orduan.\nII-051b A04 abeltzantza: motzaldia (23:45") Goizean hasi, eguerdian gelditu eta ilunabarrean berriro ekiten zioten jaisteari. Zazpi bat ordu behar zituzten ardiak jaisteko. Biharamunean ardiak mozten zituzten. Arratsaldean bide erdiraino eramaten zituzten ardiak eta handik bakarrik jarraitzen zuten erdiek. Motzaldia goian egiteko ohiturarik ez zegoen, ez baitzegoen autorik, etxolak bidetik urrun zeuden eta ilea bidera ateratzea nekeza zelako. Ardiak mozten goizeko seietan hasten ziren eta arin egiten zen. Moztaile bakoitzak hogei bat ardi egiten zituen. Artzain batek laurogeita hamasei ardi moztu zituen egun batean berak bakarrik. Eskuz egiten dute motzaldia oraindik ere. Garestiagoak dira tresna berriak.\nII-051b A05 negua (38:10") Berak ezagutu duen negurik gogorrena. Mando eta gurdian esnea eramateko zailtasunak.\nII-051b A06 abeltzantza: bazkalekua Bazkalekuak aldatuz joan dira prezio eta bazka kalitatearen aldetik. Tratuak emeki egitea zen onena, bi bat egun egotea. Bizikletaz jaisten zen etxolatik bi egunez bazketako tratuak egitera. Kontaerak. (45:15") Agurra.\nII-108a A07 Eguberriak Artzain gehienak garai horretarako behean egoten baziren ere, baten batek pasatu behar izan ditu Gabonak goian. Etxolan eman ez zituen Eguberrietan, etxean egon zen semeekin, senarra bazketan zegoen bitartean. Bizpahiru aldiz ere, egon zen senarrarekin bazketan. Abenduan elurrarekin izan dute arazorik.\nN-020 A02 Amerika Beste koadrila batzuk Ameriketara joaten ziren, bera bezala. Hiru urteko kontratuaz joaten ziren. Bi mila ardi izaten zituzten beraien kargu. Bazka zegoen lekura mugitzen ziren etengabe. Nagusiak eramaten zien jatekoa, baina artzainek garbitu behar zuten arropa, janaria egin eta okerrena, ogia. Nagusiak irina eta orantza eramaten zien baina ogia beraiek egin behar zuten. Batzuetan denbora soberan zuten, baina beste batzuetan, ardiak erditzen ari zirenean, ez zuten ezertarako astirik. Ardiak baina lehenago esnatu behar ziren ardiak jadanik sakabanatuta egon ez zitezen. Ardi beltzak ziren kontrolatzen zituztenak. Ezin zituzten denak kontatu, baina beltzak ikustea errazagoa zen. Horietako bat falta zenean nagusiari esaten zioten ardiren bat falta zela. Orduan nagusiak behera joan eta abioneta bat alokatuz, segituan aurkitzen zituen galdutako ardiak. Nagusi baten ardiak beste baten ardiekin nahasten baziren, nagusiak ez zion lehenengo jabeari ezer esaten. Baina ardiek sorbaldan marka zuten eta hegazkinetik ikusi egiten zen. Batzuetan beste artzainekin ere elkartzen ziren. Greko asko zeuden artzaintzan. Haiek derrigorrez ikasi behar zuten ingelesa. Baina nagusi gehienek bazekiten gaztelania pixka bat eta beraiek ez zuten ingelesa ikasteko hainbeste premiarik. Bere kontratua bukatzean han gelditzeko paperak eskatu zituzten. Baina goiz batean enkargatua heldu zen, bi eguneko epean Madrilen egon behar zuela esanez. Herrira itzuli ziren, pixka bat apaindu eta hurrengo goizean hegazkinez Madrilera joan ziren. Orduan mendian egonik, hamabost bat mila pezeta irabazten zen hilabetean. Non gastatu ez zutenez, aurreztu egiten zuten. Urtean birritan, etxera bidaltzen zuten dirua.\nII-003b A01 lixiba - ura - elikadura:gazta Aurkezpena: emakumezkoak ere aritu izan dira artzaintzan Euskal Herriko mendietan. (02:45") 1933tik artzaintsa egon da. Senarra Amezketakoa zen baina hemen zegoen artzain. Ameriketan lau urtez egon zen eta itzuli zenean ardiak erosi zituen. Hiru seme izan zituen. Hala ere, Irupilen berrogeita zortzi urte eman ditu artzaintzan. Puskak astoz eramaten zituzten. Astotik idietarako aldaketa. Berak ardiak jeizten zituen. Bien artean hirurogeita hamar ardi jeizten zituzten eta bost gazta egiten zituzten, goizean lau eta gauean beste bat. Urik ere ez zuten etxolan. Autoa bazuten eta bidoietan eramaten zuten ura. Euria egiten zuenean, egur luze batez jasotzen zuten ura. Bestela, zuriketa egiteko, astoa hartuta eta bidoi bana alde bakoitzean jarrita autoz joaten ziren. Gero astoa bakarrik bidaltzen zuten etxolara eta beraiek ardiekin gelditzen ziren. Gazta eta gauza gutztiak astoan jaitsi behar zituzten. Senarrarekin ikasi zuen gazta egiten. Lehengo eta oraingo gazten ezberdintasuna (17:30"). (19:25") Ez zitzaion ezer kostatu haurrak hazitzea. Beraiek bakarrik gustora egoten ziren jolasten. Eskola-garaian Donibanen egoten ziren amonarekin aste osoan zehar. Bera negu osoan haurrekin etxean gelditzen zen baina udan etxolara igotzen zen beti. Neguan Eiheralarren egoten zen han bazkak zituzten eta. (24.05") Kontakizuna: senarra gaixotu egin zen eta berak egin behar izan zituen lan guztiak. Ez zuten inoiz lam egiteko morroirik izan. Bera bakarrik ardiekin behin baino gehiagotan egon da. Bidaia asko egin izan ditu gora eta behera, baina bi aldiz besterik ez da asto gainean joan eta bietan erori. Ez zen jende askorik pasatzen Irupil gainetik. Irupilgo artzainentzat oso garrantzitsuak ziren Orbaitzetako jaiak. Oso oroitzapen onak ditu. Denek ezagutzen zuten elkar. Bere iritziz, nahiz eta emakumea izan, egin zuen artzaintsa-lana oso ona izan zen. Semeetako batek artzaintza hartu du, lehenengo hemen eta gero Ameriketan. Berak ez du uste gaur egun bera artzaintsa egon zen bezala bizitzeko gai den emakume gazterik dagoenik. (46.05") Agurra.\nII-004a A01 Aurkezpena. Agustinela Ezterenzubitik hemezortzi urterekin joan zen Iratira, artzain baten emazte. Orduan ezkondu eta urte hartan bertan hasi zen artzaintzan. Neguan Eiheralarrera jaitsi ziren. Oinez joan ziren Iratira. Argitu orduko jaiki eta berak ardiak jaitsi eta gaztak egiten zituen. Bidaia luzea zen, eta dena oinez egin zuten.\nII-004a A02 ura - elikadura: gazta Mainaina hogeita hamairu urtez aritu da artzaintzan Irupilen. Ezkondu eta lehenengo urtean joan zen lehenengoz artzain. Hiru ordu eta erdira zegoen etxola. Zortzi egun lehenago joaten ziren etxola garbitu eta puskak eramatera. Gero ardiekin igotzen ziren apirilaren hogeita bederatzian. Goizean jaiki eta senarrak ardiak biltzen zituen bitartean berak sua piztu eta ura berotzen jartzen zuen ardiak jetzi orduko gazta egiteko prest izateko. Gazta egitea bere lana zen, goizez bi eta arratsean beste bi egiten zituen. Bitartean bestelako lanak egiten zituen, borda garbitu etab. Gaztak eramateko garaian, goizeko hirurak aldera ateratzen ziren mando eta astoarekin, gazta berotu baino lehen ateratzen ziren. Zortzi egun behar zituzten gaztak jaisteko. Ehun bat ardi jeizten zituzten eta gazta egiten zuten esne harekin. Senarrarekin ikasi zuen gazta egiten. Gazta nola egiten zuten. Etxola barneko lana. Beraiek konpondu zuten etxola. Gero hotela bi urtez hartu zuten, baina artzaintza eta gaztekin jarraitu zuten. Haurrak eduki zituztenean, udan hauek ere han egoten ziren. Eskola-denboran, berriz, behean. Gaztekin ez dute inoiz arazorik izan. Gora eta behera egiten zituen bidaiak. Goizeko hamarrak alderako bukatuta izaten zituzten lanak. Etxolan ez zegoen urik. Bi asto hartuta ordu beteko bidea zuten ura zegoen lekuraino. Asto batean oihalak eta bestean ura eramaten zuten. Egunero joaten ziren ur bila.\nII-004a A03 Gerra - elikadura: gazta Garruzen bideak egin zituzten eta semeak Donapaleura joan ziren eskolara. Artaldea handitu egin zen beharren ondorioz. Mutilek, berak egiten zuen berbera egiten zuten. Mutil haiek orain non dauden. Iratin bera zen emakume bakarra. Handik pasatzen zen jendea. Gerra-garaia zen. Makiekin gertaera: bere ardi bat hotelera eramaten zutela ikusi zuten, baina ez zen lehenengoa. Basoko langileek beraiekin igarotzen zuten arratsaldea. Gaztak saltzen zituzten. Haurrak oporretan igotzen ziren beraiengana. Udazkenean denak jaisten ziren. Gazta noiz, nola egin eta nola saltzen zuten. Gerra-garaian abantaila zen gazta egitea.\nII-004a A04 Maiatzean gizona igo zen eta zortzi egun geroago bera joan zen haurrarekin. Han egon zen haurra beraiekin, eskolara joateko adina izan arte. Orain errazagoa da etxolako bizitza. Orain badira bideak, argia, telefonoa, ura... etxean bezala. Hala ere, inork ez du hara joan nahi. Neguan bazketan ere aritu da beti senarrarekin. Artzaintzaren alde txarrak: eguraldi txarra, euria, hotza. Hala ere, ez du penarik horrela bizi izanaz. Hogeita hamabi urte eman dituzte mendian, duela bi urte erretiratu ziren arte. Artzainak noizean behin elkartu egiten ziren. Artzainen bazkaria eta antxuak. Artzainei bazkaria egiteaz gain, ilea moztu ere egiten zien. Senarra maiatzean joan, eta belarretara uztailean jaisten zen lehenengo aldiz. Bere ustez, gaur egun posiblea da familia bat mendian bizi izatea.\nII-004a A05 Bi urtez egon ziren haurrik gabe. Ehun eta hogei ardi zituen ezkondu zirenean eta bi urteren buruan berrehun eta berrogeita hamar ardi zituzten. Orduan izan zuten lehenengo haurra. Gero artaldea txikitzen hasi zen eta ez zen dirurik ateratzen. Orain ez da lehen bezain gogorra artzaintzan aritzea. (Mainaina) Orain badira laguntzak, lehen ez bezala. (45.10") Oraindik ere bizi daiteke artzaintzatik mendian, emakumea izanik ere. Agurra.\nII-004b A01 elikadura: gazta Aurkezpena: artzaintsa egon zen emakume bat. Hogeita hamabi urtez egon zen Iratiko mendietan. (02:10") Lehenengo bi edo hiru urtez Olapen hasi eta udazkenetan joaten ziren gero erosiko zuten etxolara Iratira. Gora joan baino lehen, maiatzean, bazketan egoten ziren eta gero astoetan igoko zituzten puxkak biltzen zituzten. Ardiekin batera igotzen ziren. Bi egun ematen zituzten goiko etxolara joateko. Emakumea lehenengo etxola antolatu eta gero ardiak jeizten, gaztak egiten, gelak garbitzen... aritzen zen. Behin, maiatzean igo eta hiru egunen buruan elurra hasi zuen. Artilea mozteko artzain denak biltzen ziren. Hura ez zen emakumeen lana, berak bazkaria prestatzen zien. Haurrak oporretan igotzen ziren. Eskola-garain aiton-amonekin egoten ziren behean. Gaztak astoetan jaisten zituzten Iratira. Elkartu egiten ziren eta denek elkarrekin saltzen zituzten. (13:35") Orduan ez zen mendian jenderik ibiltzen. Bideak ireki zituztenetik jende asko ibiltzen da Iratiko basoan. Gustatu izan zaio mendiko bizitza. Batez ere, taloak jaten zituzten. Ogia beranduagokoa da. Argia nola lortzen zuten. Negua bazketan ematen zuten. Lan gehiago zuten emakumeek neguan etxolan baino. (20:30") Udazken txarrak ere izan dira eta uste baino lehen jaitsi behar izatea gertatu da. Behin hemezortzi ardi han utzita jaitsi behar izan zuten besteak salbatzeko. Gero denak bizirik aurkitu zituzten. (23:40") Orain artzainak eguna pasatzera joaten dira, baina artzain gutxik erabakitzen dute hara bizitzera joatea. Orain etxolak ongi prestatuta daude, lehen baino errazago bizi liteke bertan. Jadanik ez da artilerik saltzen. Lehen, berriz, diru polita egiten zen horrekin. (30:00") Jeizten eta gazta egiten berandu hasten ziren, otsailean. Maiatza eta ekaineko gazta hobea zen ardiek esne gehiago ematen baitzuten goian. Alabek ez zuten bere bidea jarraitu baina horrek ez dio dolu egiten. Gaur egun ezberdina da dena. (38:00") Agurra eta eskerrak. (39:00") Abestia. (44:45") Irrati-saioaren agurra.\nII-005b A01 elikadura: gazta Aurkezpena: artzaintsak. Oraingo emakume gazte hau bere senarrarekin bizi da mendian. Aurreko emakume guztiek ez bezala, berak bidea du etxolaraino eta orain erosotasun handiagoaz bizi da. Jende gehiago joaten da mendira eta autoa edukiz ez dago trabarik. Erosketa handiak egiten ditu jaisten denean. Haurrak hasieran aiton-amonarekin geratzen ziren, baina gero astea mozten hasi ziren, astearte arratsaldeetan beraiengana eramanez. Pixka bat urrunduta zeuden eta orain hurbilago daude beraiengandik. Badira besteek dituzten eta haur hauek ez dituzten gauzak, baina aukera bat da, telebista izatea bezalakoa, baina azaldu diete eta onartu egin dute. Laurek elkarrekin hitz egin eta jolastu egiten dute. Haurrei horrengana guztiarenganako maitasuna erakustea ez da erraza, baina orain zaldi bana dute eta lanetan asko laguntzen dute. Semeari gustatu egiten zaio eta badaki egiten, baina beraiek ez dute behartuko horretan jarraitzera. Berak ez du trabarik ikusten emakumeak gaur egun mendian bizitzeko. Gogoa izan behar da, eta ez dago denetarik, baina orain ura eta argia badute. Zuriketa egiteko badute orain makina bat. Baina berak maite zuen errekan egitea, oinak uretan. Artalde batekin bizi egin daiteke. Orain esne guztia gaztatzen dute beraiek. Gaztandegi txiki bat egin dute. Esne guztia gaztatuz udan horrekin bakarrik bizi daiteke. Seme eta alabaren nahiak. Beraiek berrehun eta hogei ardi dituzte. Neguko lana lehengoa bezalakoa da, ez da aldatu. Baina erosotasun gehiago daude orain. Hala ere, udan laurehun ardi gehiago dituzte zaintzeko eta horren truke, esnea dute eta horrekin gazta egin dezkakete. Mozkin gehiago ateratzen dute. Gazta etxolan bertan saltzen dute. Mugan bertan daude batetik, eta bestetik, kanpin baten ondoan. Bere ohiko bezeroak ere badituzte. Batez ere, gogoa dute han egoteko. Bera ez da dolu bizimoduan hartu duen aukeraz. Hiru urtez egon zen lantegi batean eta ez du inoiz zalantzarik izan. Urtean birritan etxez aldatu behar izatea da gehien kostatzen dena. Lau dira eta gauza asko dute. Baina autoaz errez egiten dute. Gozotasuna, tresneriarekiko loturarik eza, janzteko modua, bizitza sinplea: hori maite du. Bere etxolako ateak irekita daude beti. Mendian denbora gehiago dute jendearekin solasean aritzeko. Bizitzako gauza inportanteei bakarrik atxikitzen zaizkie. (47:25") Agurra.\nII-031a A04 Eguberriak - tratuak (36:35") Alfonso artzaina: Eguberriak beti eman ditu familiartean. Behin bazketan eman zuen negu bat, baina hura izan zen bakarra. Merkatu eta tratuak jadanik ez dira lehen bezalakoak. (45:55") Agurra.\nII-031a A02 Eguberriak (18:52") Mari Gaetano artzaintsa izan da Irupilen. Eguberriak etxolan nola izaten ziren. Haurrak txikiak zirela biek behean pasatzen zituzten Eguberriak. Gero senarra bazketan egoten zen eta bera semeekin. Bi edo hiru aldiz bakarrik egon zen bazketan senarrarekin Eguberri-egunean. Eguraldi txarrak etxolan egonda arazoak eman dizkie. Maiatzean, ardiekin gora joan eta berriz ere behera joan behar izatea gertatu zaie.\nII-031a A03 Eguberriak (25:40") Nicolas artzaina: Gabonetan sentitutako ezak eta sentimenduak. Nahiz eta norberaren etxean ez egon, beste etxeetan beti izaten zuten lekua. Artzain bat bakarrik zegoenean bazegoen beste etxe batetik gonbidatzeko ohitura baina Gabonetan baino, gehiago Aste Santuan. Gaur egungo artzaintza ezberdina da. Autoen agerpenak, asko aldatu du.\nII-031a A01 Eguberriak Aurkezpena. (02.35") Pettain artzaina: abenduaren hasieran jaisten ziren bordetara. Eguberri-egunean mezatara jaisten ziren. Bi orduko bidea zuten. Bordan abendu osoa eta urtarrilaren erdia ematen zuten. Bertan zer egiten zuten. Ardiak egunero goizez eta arratsaldez bazkatzen ziren. Elurra egiten bazuen egunean zehar zenbait alditan ere jaten ematen zien. Belar eta soroak udan lantzen ziren. (11:35") Behiak ere izaten zituzten borda aldean. Herrira eguberri-egunean bakarrik jaisten ziren. Janaria ahaideek eramaten zieten astoz. Maiatza baino lehenago igotzen ziren berriro portura eguraldi ona bazegoen.


AMASA-VILLABONA 2018-03-06 15:14\nPilota hitzordu ugari asteburuan\nLarunbatean hitzordu bikoitza izango dute Behar Zanako pilotariek; Iruran trinketeko lehen eta bigarren mailako finalak jokatuko dituzte, eta Villabonan, Emakumeen II. pala txapelketa azkarra. Horrez gain, Aiztondoko pilota topaketak ere aurrera doaz.\nEmakumeen II. Pala txapelketa azkarra, larunbatean\nOstiralean, Villabonako Bear Zana frontoian eta arratsaldeko 17:30ean Aiztondoko Pilota topaketei dagozkien 4 partida jokatuko dira benjamin mailan. Ondoren, 20:00etan Lizaso eta Urbietak eskuz binaka Gipuzkoako Udaberri txapelketan eta 1. mailan, ligaxkako azken partida jokatuko dute. Beren taldeko 1. edo 2. geratzeko balioko du. Hauek jada, datorren astean jokatuko den final erdietarako sailkatuak dira.\nLarunbatean berriz, hitzordu bikoitza izango da. Villabonako Bear Zana pilotalekuan 14:30ean hasiko da II. Emakumeen Pala txapelketa azkarra. Guztira 8 bikotek parte hartuko dute, guztiak ere Behar Zana taldeko pilotariak. Finala arratsaldeko 19:30ean hastea aurreikusten da.\nIrurako pilotalekuan, Gipuzkoako eskuz binaka trinketeko finalak jokatuko dira. Lizaso eta Esnaolak, 1. mailan beren postua mantendu ondoren, Behar Zanako beste bikoteek finaletara iristea lortu dute.\n2. mailan, Aitor Irisarri eta Otañok jokatu dute lehiaketa osoa finalerdiak iritsi arte. Mikel Otañok eskuak minduak ditu eta Eneko Maiz munduko azpitxapeldunak hartu zuen bere tokia. Oraindik ere min hartua den arren (ezker eskumuturra hautsi zuen) eta esku bakarraz jokatu arren, finalera iristea lortu dute Irisarrik eta biek. Hauen finala arratsaldeko 17:00ak inguruan hasiko da. Hernaniko bikotea izango dute aurrez aurre.\nOndoren 1go mailako finala iritsiko da eta Iñigo Irisarrik eta Guruzealdek Urnietako Loitegi eta Esnaolaren aurka jokatuko dute. Beraz, pilota gosez denak badu aukerarik pilotaz gozatzeko asteburu honetan ere, inguruko pilotalekuetan, Behar Zanako pilotarien eskutik.


Tolosaldea osasun publikoaren alde: noviembre 2016\nAsamblea informativa de TOPA 12-11-2016\nBatzarra jarraitzeko Powerpointa ikusi nahi baduzu klikatu irudiaren gainean\nSiquieres ver el Powerpoint de la asamblea haz clic en la imagen\nMomentu erabakigarria, eskualdeko osasun arretarentzat\nAurki bukatuko da Asuncion Klinikak eta Eusko Jaurlaritzak 2011n sinatutako hitzarmena. Honi esker, Asuncion Klinikan ematen den zerbitzua kontzertatua da. TOPAk behin baino gehiagotan salatu du eskaintza ez dela nahikoa eta eskualdean ematen den osasun arretak okerrera egin duela etengabe. Koordinakundeak batzarra egin du gaur, eta egoera zertan den azaldu du.\nJavi Arana eta Cristina Pelaez TOPAko kideak izan dira hizlariak\nAzken bost urteetako balorazioa egin dute batetik, gaurko batzarrean. Salatu dutenez, 2011n Asuncion Klinikak eta Eusko Jaurlaritzak sinatutako hitzarmenak bete beharreko gutxieneko baldintzak ere ez ditu bete, eta beraz, "normalena" TOPAren ustez, hitzarmena ez berritzea izango litzateke. Izan ere, hitzarmenaren indarraldia bukatzera doa. "Gure ustez hitzarmena ez da ona, ez ditu herritarren osasun harretarako beharrak asetzen eta Tolosaldea ez du beste eskualdeen pare jartzen zentzu honetan. Horregatik gara hitzarmena berriz ere ez sinatzearen aldekoak. Eskualdeko ospitale publikoa eskatzen jarraitzen dugu", esan du Javi Arana TOPAko kideak. Hitzarmena berritu edo ez ikusteko, dena den, azterketa bat egitea eskatzen diote Asuncion Klinikari. "Osasun munduko eragile guztiak eta herritarrak bilduko dituen mahaia osatzea eskatzen dugu, azterketa bat egin ahal izateko", gaineratu du.\nBatzarrean, era berean, Tolosa, Alegia, Ibarra eta Orexako aurreko legealdiko alkateek Legebiltzarrean egindako agerraldien berri ere eman dute. Eta bukatzeko, arazo bera izan duten beste leku batzuetan eman diren irtenbideen berri eman dute. Esan dutenez, Herrialde Katalanetan, esaterako, arazo bera izan dute; "bertan ikusi dute alde ekonomikotik bakarrik, egokiagoa zela publiko egitea. Merkeagoa da ospitale publiko bat pribatu bat baino".\n“HAU DA GARAIA TOLOSALDEKO OSASUN ZERBITZUA PUBLIFIKATZEKO”\nMaite Alustiza GIPUZKOAKO HITZA\nBost urte dira Tolosaldea Osasun Publikoaren Alde plataforma (TOPA) mobilizatzen hasi zela, baina azaroa “erabakigarria” izan daiteke: “Hau da garaia”. Bukatzear da Tolosako Asuncion klinikak eta Eusko Jaurlaritzak 2011n sinatu zuten hitzarmena, eta, plataformaren arabera, Jaurlaritzak orain du aukera ituna ez berritu eta osasun zerbitzua “publifikatzeko”. Tolosaldeko, Andoaingo eta Legorretako herritarrei eragiten die auziak: “Herritarrak ez dira ari arreta egokia jasotzen. Euskal Herrian 65.000 pertsonarentzako ospitale publiko bat ez duen eskualde bakarra gara; zergatik?”.\nOsasun arreta publikoa eskaintzen du Asuncion klinikak, baina kudeaketa pribatua du, Inviza enpresaren esku. Plataformak dioenez, 2011ko hitzarmenaren helburua zen Tolosaldeko osasun zerbitzua gainerako eskualdeetakoekin parekatzea, baina argi dute ez dela lortu. “Langileek ahalegin handia eginda ere, zaila daukate gainerako eskualdeetan duten arreta ematea;ezinezkoa da”. Plataformak hainbat datu bildu ditu hori argudiatzeko. Batetik, langile kopuruan jarri du arreta, Asuncion klinikakoen eta Gipuzkoako gainerako eskualdeetako ospitale publikoen artean konparazioa eginez. “Sistema publikoaren batezbestekoa egin genuen, zenbat langile dituen, zenbat pertsonari ematen dieten arreta batak eta besteak… Publikoa balitz, klinikari osasun langileen herenak faltako litzaizkioke”.\nBost urteotako bidea eta aurrera begirakoa aztertuko ditu TOPAk\nHilabete honetan amaituko da Eusko Jaurlaritzako Osasun sailak eta Asuncion klinikak 2011n sinaturiko hitzarmena, eta TOPAk eredu aldaketaren aldarriari eutsiko dio.\n2011n ekindako bideari eutsi nahi diote, hitzarmenari alternatibak eskainiz.\nHilabete honetan du epemuga, 2011. urtean Eusko Jaurlaritzako Osasun sailak eta Invizak sinaturiko hitzarmenak. Urte hartan bertan piztu zen, Tolosaldean, osasun sistemaren kudeaketa aldatzeko gizarte mugimendua eta, beren aldarrikapenen txanparik garrantzitsuena iritsi da. Horrela, Tolosaldea Osasun Publikoaren Alde (TOPA) koordinakundeak azarorako agenda plazaratu du agerraldi batean: «Oso une garrantzitsuan gaude, jokoan baitago guk eta gure familiek jaso behar dugun osasun arretaren eredua».\nUrteotan guztiotan, hainbat izan dira koordinakundeak egindako txosten, mahai inguru eta mobilizazioak; ordezkari politikoekin ere bildu izan dira, eskualderako kudeaketa publikodun ospitale publikoa eskatzeko. Horrela, datozen egunetarako ere antzeko hitzorduak iragarri dituzte, helburu bakarrarekin: gaur egungo baldintzetan, hitzarmena berriro sinatu ez dezaten.


Actualizado 2011/04/02 09:03:07 CET\nBILBO, 2 Abr. (EUROPA PRESS) -\nEuskalmet Meteorologiaren Euskal Agentziaren iragarpenaren arabera, gaur egunak bi alde izango ditu. Goizean zerua hodei gutxirekin egongo da eta giro atsegina nagusituko da, baina arratsaldean hodeiak ugaritu egingo dira eta ekaitz zaparradak bota litzake. Goizean hegoaldeko haize ahula ibiliko da, eta arratsaldean ipar-mendebaldera aldatuko da.\nTenperatura maximoak kostaldean atzokoak baino 2-4 gradu baxuagoak izango dira. Gainontzeko tokietan berdin jarraituko dute edo gutxi jaitsiko dira. Hiriburuetan, Bilbon 12 gradu espero dira gutxienez eta 22 gehienez; Iruñean 10 gutxienez eta 24 gehienez; Donostian 11 gutxienez eta 21 gehienez; Gasteizen 7 gutxienez eta 22 gehienez.\nItsasoan, goizean hego-osagaiko haizea ibiliko da, 3-4ko indarrarekin, eta arratsaldean zehar iparraldera egingo du, 3-4ko indarrarekin. Itsaskirria edo itsaskia eragingo du. Mendebaldeko hondoko itsasoak 1,5 metroko olatuak altxatuko ditu.\nUraren tenperatura 13 gradukoa da eta ikus-eremua hamar kilometrotik gorakoa izango da. Itsasgora 15:11n izango da, eta itsasbeherak, 9:07an eta 20:54an.


“Ekitatean eta justizia sozialean oinarritutako gizarte eredua sustatzen duen hausnarketa-gune kritikoa” izatea nahi dute unibertsitatea. Hala dio Sareak, mugimendu sozialetako lagunez, gobernuz kanpoko erakundeetakoez eta EHUko irakasleez osatua. Euren hitzetan, EHUko lan akademikoak balio behar luke, esaterako, bazterkeria soziala erreproduzitzen duten mekanismoak identifikatzeko edota giza eskubideen, feminismoaren eta kulturartekotasunaren ikuspegiak txertatzeko. Euskaran, parte-hartzean eta demokrazian sakontzearen alde ere badaude.\nEgungo testuingurua “aberastasuna banatzen ez duen sistema ekonomikoa, pribatizazioaren mesedetan publikoa dena murrizten duen joera, klima aldaketa, bizitza erdigunean jartzea ezinezkoa bilakatzen duen atzerapen demokratikoa…” izanik, unibertsitateak har dezakeen norabideaz kezkatuta daude, eta horri buruz eztabaidatzeko jardunaldiak deitu dituzte.\nKolektiboa eta anitza\n“Ez dago kalitatea edo funtzio soziala ulertzeko modu bakarra. Askok, ikuspegi ezberdinetatik, sentitu dezakegu unibertsitatea hobetze aldera lan egiten dugula: espazio hauetan parte hartzen dugun pertsona adina ikuspegitatik”. Eztabaidarako espazio kolektibo hori sortzea beharrezko ikusten dute.\n“Giza eskubideekin konprometituta egongo den ikuspegi batetik, nahi ditugun etorkizuneko unibertsitateen ardatzak definitzen joatea” da jardunaldien asmoa. Zuzenbideko Fakultateko Paraninfoan egingo dira jardunaldiak, apirilaren 4an.


Foru Aldundiak 1,8 milioi bideratuko ditu pertsona eta enpresa ekintzaileei laguntzeko - Noticias de Gipuzkoa\nForu Aldundiak 1,8 milioi bideratuko ditu pertsona eta enpresa ekintzaileei laguntzeko\n– n.g. 23.05.2021 | 01:03\nMarkel Olano Gipuzkoako diputatu nagusia eta Jabier Larrañaga Sustapen Ekonomikoko diputatua, Ekonomia Indartuz planaren aurkezpenean. Argazkia: N.G.\nEkintzailetza aurreratua eta barne-ekintzailetza indartuko ditu, 2020 URTEan 435 enpresa\nForu Aldundiak enpresak sortzeko eta garatzeko prozesuan laguntzeko programa abiarazi du, 2021ean 1.841.000 euroko zuzkidura izango duena, honako laguntza lerro hauetan banatuta: enpresa-proiektuei laguntzea enpresa sortzeko prozesuan –Txekin, 195.000 euro–; emakumeek sustatutako enpresa-proiektuei laguntzea –Emekin, 245.000 euro–; eta oinarri teknologikoko enpresak edota enpresa berritzaileak sortzeko prozesuan laguntzea –Txekintek-Barnetekin, 1.401.000 euro–.\nOinarriak, dagozkien informazio eta baldintza guztiekin, argitaratu dira GAOn maiatzaren 10ean. Eskaerak aurkezteko epea zabalik egongo da maiatzaren 31ko 12.00ak arte Emekin programaren kasuan, eta urriaren 18ra arte gainerakoetan.\nGipuzkoan jarduera ekonomikoa eta berrikuntza sustatzera bideratutako laguntza programa nagusiak eta urteko hitzarmenak finka-tzearen aldeko apustua egiten duen Ekonomia Indartuz Planaren egiturazko alderdiaren barruan, Aldundiak gehitu egin du deialdi honen zuzkidura 320.000 euro gehiago jarriz. Jabier Larrañaga Ekonomia Sustapeneko, Turismoko eta Landa Inguruneko diputatuak azaldu duenez, helburua da, alde batetik, enpresen barne-ekintzailetza sendotzea, "haien lehiakortasuna indartzeko eta negozio aukera berriak sortzeko".\nBestetik, ekintzailetza aurreraturako baliabide gehiago bideratzea, bereziki Euskadiko RIS-3 espezializazio adimenduneko estrategiarekin lerrokatutako eremuetan, "proiektu horiek gure sare ekonomikoa dibertsifikatzeko eta eraldatzeko duten gaitasunagatik, balio erantsi handiko sektoreetan kokatuz, hala nola mugikortasun berrian, fabrikazio aurreratuan edo biozientzietan".\nIaz, programa horrek 435 enpresa-proiektu sortzen lagundu zuen; horietako 223 emakumeek sustatu zituzten, eta 37 startup edo oinarri teknologikokoak izan ziren. Otsailean, besteren konturako langileak zituzten 20.160 enpresa zeuden Gipuzkoan; kopuru hori, azken hilabeteetan suspertzeko joera izan arren, iaz baino % 2 txikiagoa da, eta horrek agerian uzten du pandemiak sare ekonomikoan duen eragina. "Pertsona eta enpresa ekintzaileei laguntzea beharrezkoa da gure sare ekonomikoa eta, horrekin batera, gure ongizate ereduaren oinarriak indartzeko. Gipuzkoan dauden potentzial, ekiteko gogo eta ezagutza guztiak bideratu behar ditugu, funtsezko aktibo baitira susperraldi ekonomiko eta soziala bizkortzeko eta krisi hau gainditzeko", adierazi du diputatuak.\nHorretarako, laguntza horiez gain, Aldundiak hainbat arlotan lan egiten du. Elkargirekiko lankidetzaren bitartez, startup eta emakumeek bultzatutako enpresen finantzaketa errazten du urtero; BIC Gipuzkoaren eskutik, enpresa berritzaile berriak sortzeko prozesua eta nazioarteko azelerazio programak babesten ditu; RIS-3 europar estrategiarekin batera eta Etorkizuna Eraikizen barruan, erreferentziazko zentroak hainbat sektoretan hedatzen ari da, hala nola zibersegurtasunean, elektromugikortasunean, gastronomia digitalean eta zahartze osasungarrian, bere helburuetako bat izanik ekintzailetza sustatzea eremu horietan; eta proiektu berritzaileak kapitalizatzen laguntzen du, Seed Gipuzkoa, Basque Fondo edo Biozientziak Fundazioaren bidez.\nGainera, zerga arloan, aipatu behar dira covid-19aren aurrean ekintzailetza bultzatzeko onartu diren zerga-neurriak, aurtengo ekitaldira luzatu direnak eta honako helburu hauek dituztenak: mikroenpresetan eta ETEetan inbertsioak egitea sustatzea, mikroenpresek eta enpresa txikiek garatutako I+G proiektuak finantzatzen laguntzea eta enplegu sorrerari hobaria ematea.\nEtorkizunari begira, Aldundiak, Gipuzkoako ETEetan enpresa ekintzailetza sustatzeko, programa berri bat aurkeztuko du laster Etorkizuna Eraikiz ekimenaren esparruan. Proiektu pilotu bat da, lurraldeko sei enpresatan garatuko dena, eta unibertsitateak, aholkulariak eta ekin-tzailetzari laguntzeko ekosistemako eragileak inplikatuko dituena.\nProiektuaren helburua da enpresei metodologia bat ematea, eta alor horretan enpresak sentsibilizatzeko eta gaitzeko tresnak identifikatzea. Horretarako, ibilbide orri bat zehaztuko da, berrikuntza teknologikoa eta ez-teknologikoa kontuan hartuko duena maila guztietan –produktua, prozesua, merkatua, antolaketa eta talentua–, negozio lerro edo unitate berriak edota enpresa berriak sor-tzeko. Azken batean, helburua da "esperimentatzea, ETEek balia ditzaketen jardunbide egokiak eta ezagu-tza lortzeko, beren etorkizuna bermatzeko berrasmatzea funtsezkoa den testuinguru batean".\nLarrañagak nabarmendu duenez, Gipuzkoak ekosistema "oso indar-tsua" du jarduera ekintzaileari lagun-tzeko bere fase guztietan, ideiaren asmatze fasetik hasi, enpresaren sorrera eta bizkortze fasetik igaro, eta enpresaren finkatze eta transmisio faseraino. "Erakunde eta lurralde gisa dugun ikuspegia beti izan da eta izaten jarraitzen du gizarte ekintzaile bat edukitzea, berezkoa dugun enpresa-espirituaren funtsezko ezaugarri gisa. Ekintzailetzaren kultura eta balioak gizartearen maila guztietan eta bizi-tzako etapa guztietan zabaldu behar ditugu, gure indar ekonomikoaren eta, bereziki, industrialaren zati handi bat, hain zuzen ere, galdu ezin dugun dinamismo horretan dagoelako", esan du amaitzeko.\nJarduera ekonomikoa eta berrikuntza sustatzea du helburu Aldundiaren plan honek eta horretarako deialdi honen zuzkidura gehitu du 320.000 euro gehiagorekin\nCovid-19aren aurrean, ekintzaile-tza bultzatzeko onartu diren zerga-neurriak aurtengo ekitaldira\nAlur dantza taldean izena ematea uztailean zabalduko da.\n'Utzi leiho bat zabalik' erakusketa ikus daiteke Orkatz kultur elkartean.\nErabilera-txanda berria estali-gabeko igerilekurako.


Ikasle jaitsierari aurre egiteko neurriak eskaini dizkie Jaurlaritzak itunpeko sareko eragileei | Gizartea | Berria\nIkasle jaitsierari aurre egiteko neurriak eskaini dizkie Jaurlaritzak itunpeko sareko eragileei\nHezkuntza Sailak eskaini du ikasle galeragatik lanpostua galtzen duten itunpeko irakasleak sare eta patronal bereko ikastetxeetan kokatzeko laguntzak, baita irakasleen belaunaldi erreleboa erraztea ere.\nSindikatuek urtarrilaren 16an Bilbon egin zuten manifestazioaren irudia. Luis Jauregialtzo / Fou\n2019ko martxoak 21 13:28\nCristina Uriarte Hezkuntza sailburuak azaldu du “kezka handiz” ari dela jarraitzen Kristau Eskoletako eta IZEAko ikastetxeetako “lan gatazka”. “Begi bistakoa da ikasle eta familia askori eragindako kaltea”. Halaber, hori konpontzeko lan egiten ari dela berretsi du sailburuak. Lan hori “era diskretuan” izaten ari dela gaineratu du. Horrekin lotuta, jakinarazi du bi proposamen egin dizkiela sindikatuei eta patronalei.\nAlde bakoitzak bere eskumen eta erantzukizunen barruko ekarpenak egin ditzatela eskatu du. Horren harira, Hezkuntza Sailak ikasleen beherakadari aurre egiteko neurriak jarri ditu mahaian. Batetik, ikasle faltagatik itxi daitezkeen gelen ondorioz lanposturik gal ez dadin, laguntzak eskaini ditu itunpeko sareko langileak sare eta patronal bereko ikastetxe batera mugitzeko. Bestetik, irakasleen lantaldean erreleboa errazteko proposamenak egin dizkie patronal eta sindikatuei.\nUriartek jakinarazi du ikasturtea hasi zenetik 30 bilera baino gehiago egin dituela patronalekin, sindikatuekin, baita ikasleen familiekin ere. Bilera horiek, ordea, isilpean egin direla gaineratu du. “Diskrezioa da akordioak lortzeko modua”.Azkenik, sindikatu eta patronalei akordioa lor dezatela eskatu die, ikasleen eskubideak bermatzeko. “Egoera konplexua da benetan, eta horregatik erantzukizunez jokatu behar dugu guztiok, bereziki hezkuntza patronalek eta sindikatuek”.


Klima Planaren bigarren foroa ekainaren 22an Xiberoan | Xiberoa | KAZETA\nEuskal Herriko Klima Planaren bigarren foroa Xiberoko Berrogaine-Larüntzeko laborantza lizeo pribatuan larunbatean eginen da. Goizeko 9:30tatik 16:00etara iraganen den saiora bertaratzeko Baionatik abiaturik, Hazparne eta Donapaleu pasako dituen autobusa eskainiko dute urririk.\nXan Idiart|17/06/2019 16:55|0 comentarios Actualizada:\nBaionan apirilean egin bezala, Berrogaine-Larüntzen ere klimaren foroa eginen dute ekainaren 22an.\nLehen foroa apirilaren 6an Baionan egin ondotik, Euskal Elkargoak Klima Planaren baitako bigarren foroa Euskal Herriko barnealdean antolatu du heldu den ekainaren 22an. Zehazki, Berrogaine-Larüntzeko laborantza lizeo pribatuan iraganen da, goizeko 9:30tatik aitzina. Elkargoak hautetsiak, gizarte-profesionalak eta oro har herritarrak konbokatzen ditu.\n“Estrategia definitu eta ekintzarako pistak identifikatzea” xede duen deialdia bi zatitan banatuko da: eguerditara bitarte egoeraren aurkezpen zientifikoak izanen dira, jendearekin partekatzeko aukera emanez. Bazkarirako pausaren ondotik, 14:00etan tailer tematikoak lantzeko lan talde ttipietan bilduko dira bertaraturikoak.\nBaionarekin konparatuz, oraingoan autobus bat jarriko dute urririk. Lapurdiko hiritik aterako da eta Hazparnen eta Donapaleun geldituko da inguruko jendeak hartzeko. Foroan bazkaria ere eskainiko da. Parte hartzeko ekainaren 19a aitzin izena eman behar da web atarian.\n“Klima Karavan Tour”, Ipar Euskal Herrian barna\nForoaren osagarri den “Klima Karavan” izeneko itzulia ekainaren bigarren hamabostaldian Ipar Euskal Herria zeharkatzen hasia da jadaneko. Ekainaren 15ean jarri zen abian Hendaian, 16an Biarritzen geltokia izan zuelarik. Ekimen honen xedea da klimari loturiko gaiez herritarrak sentsibilizatzea eta haien iritziak biltzea. Hona hemen hurrengo hitzorduak:\n- Ekainaren 20an, Angeluko La Barreko izotz lerratokian, Euskadi Cup hockey torneoan.\n- Ekainaren 22an, Baionako merkatuan, Rockschool mugaz gaindiko kontzertuan.\n- Ekainaren 24an, Donibane Garaziko merkatuan.\n- Ekainaren 28an, Kanboko merkatuan.\n- Ekainaren 29an, Uztaritzen (Arruntza auzoa) Aterpea coworking espazioaren inaugurazioan.\n- Ekainaren 30ean, Irisarrin Euskal Herria Zuzenean festibalean.


Gizarte Ekonomiako Euskal Behatokia » Iritzia: Mayté Guzmán Mariscal, “genero berdintasuna gizarte ekonomiako entitateetan”\nIritzia: Mayté Guzmán Mariscal, “genero berdintasuna gizarte ekonomiako entitateetan”\nGizarte-ekonomiaren inguruko politika publikoak hobetzen lagunduko duen analisia aberastu asmoz, garrantzitsua da kontuan hartzea 5/2011 legean ezarritako printzipioak nola gauzatzen diren. Zehazki, 4. artikuluan, Gizarte Ekonomiaren Printzipio Orientatzaileak aipatzen dira; horien artean, genero-berdintasuna:\n“… Barne solidaritatea eta gizartearekiko elkartasuna bultzatzea, honako faktoreak sustatzeko: tokiko garapenarekiko konpromisoa, gizon eta emakumeen aukera-berdintasuna, gizarte-kohesioa, gizarte-baztertze arriskuan dauden pertsonak gizarteratzea eta laneratzea, enplegu iraunkorra eta kalitatezkoa sortzea; bizitza pertsonala, familiakoa eta lanekoa uztartzea; eta jasangarritasuna”.\nGizarte-ekonomiatik eskainitako datuek adierazten dutenez, lana eta generoa lotzen dituen informazioaren enfasia txikiagotu egin da; batez ere, ondorengo alderdiei dagokienez: lan sektorea, lanaren kalitatea, kontratu motak; buruzagitza katean eta entitateetako gobernu-organoetan emakumeak duen kokapena; eta entitate hauetako bazkide kopurua generoari dagokionez.\nIzaera ekonomikoa duten beste alderdi batzuekin egiten dugun moduan, argudia genezake krisiak eta baliabide faltak eragin dutela genero-berdintasunari arreta gutxiago eskaintzea. Argi dago azken urteotan aurrerapauso nabarmenak lortu direla, baina ezin gaitezke oharkabetu parekidetasuna arlo guztietan errealitate bihurtu arte.\nAurrekoa kontuan hartuz, gizarte-ekonomiako entitateetan oraindik desoreka dago emakumeek eta gizonezkoek erabakiak hartzeko botere mailan. Informazio iturri desberdinek ohartarazten digutenez, emakumeen kasuan handiagoa da lan eta gizarte baztertzea. Diskriminazio bertikala deritzo egoera horri. Bestalde, gizarteratze eta laneratze maila egokia duten emakumeek ere desabantaila garrantzitsuak topatzen dituzte diskriminazio hori dela eta. Hau da, gizonezkoen antzeko lanak burutzen badituzte ere, diru ordain txikiagoa jasotzen dute, eta lanpostu hobea lortzeko aukera gutxiago dute.\nArazo hori, txikia bada ere, agerikoa da gizarte-ekonomiako entitateetan.\nGainera, informazio ekonomikoaren ekoizpena gizonezkoen eskuetan dago oraindik, emakumeen gaietan espezializatutako institutu eta elkarteetan izan ezik. Era berean, gizarte-ekonomiako entitateetako gobernu-organoetan nabarmen txikiagoa da emakumeen presentzia.\nEuskadin, ASLE, Konfekoop, EHLABE, Gizatea eta REAS entitateak gai honen inguruan mintzatu dira unean unean.\nEkintza espezifikoei erreparatuz, EHLABEk 2010ean ‘Adimen urritasuna edo buru nahasmendua duten emakumeen lan egoerari buruzko ikerlan kualitatiboa’ koordinatu zuen. Horrekin, elkartearen barneko entitateen artean Berdintasun Plana abiarazteko inflexio puntua sortu nahi zuten.\nASLEk, berriz, Enpresaren Gizarte Erantzukizuna bultzatuz ematen dio arreta generoaren gaiari, baita langileek enpresan parte har dezaten ezartzen dituen demokratizazio eta partaidetza programen bidez ere.\nKooperatibismoak berezkoa duen berdintasunarekiko konpromisoa bere egiten du. Horrela, 2008tik kooperatibetan berdintasuna bermatzeko neurriak ezartzeko gida bat zabaltzen ari da.\nDuela gutxi REASek gizarte-ekonomiaren printzipioei buruzko Gizarte Ikuskaritzaren emaitzak argitaratu ditu; eta horien artean dago genero-berdintasuna. Emaitzek agerian uzten ditu entitateok aurrez aurre dituzten erronkak.\nBadakigu gizarte-ekonomiako entitateek oinarri dituztela demokrazia, berdintasuna, parekidetasuna eta elkartasuna. Horri esker, pertsonen arazoekiko, beharrekiko eta eskaerekiko sentsibilitate berezia dute.\nHorregatik, gizakia eta bere garapen osoa beste alderdi ekonomiko, ideologiko, politiko edo sozialen aurretik jartzen dituzte. Ondorioz, lotura argia eta zuzena ikusten da gizarte-ekonomiaren funtsen eta genero-parekidetasunaren gaiaren artean. Izan ere, sektore honetako entitateek, euren printzipioak oinarri izanik, edozein diskriminazio motari uko egiten diete.\nKlausula sozialak eta gizarte-ikuskaritza bezalako mekanismoak genero-berdintasuna bultzatuko luketen neurri aktiboak dira, ez bakarrik administrazioetan baizik eta baita gizarte-ekonomiako entitateetan ere.\nEnpresa-kultura hegemonikoa eta genero-aurreiritziak gainditzeko neurriak dira. Azkenik, azpimarratu behar da ikerlan gehiago behar direla, gizarte-ekonomiaren barne dauden entitate guztiak barne hartuko dituzten lagin zabalekin.


BUENOS AMIGOS ETA URANZUREN ZIGILU PERTSONALIZATUAK – Irungo Alardea | Alarde de Irun\nAzken urteotan Bidasoako Filatelia eta Numismatika Elkarteak beste infanteria konpainietako zigiluak atera ditu. Bihartik aurrera Amaia Kultur Zentroan egongo den XX. Filatelia Erakusketan jarriko dira ikusgai\nBidasoako Filatelia eta Numismatika Elkarteak eta Irungo San Martzialeko Alardeko Agintarien Batzordeak Buenos Amigos eta Uranzu konpainietako zigilu pertsonalizatuak ezagutzera eman dituzte; zigilu horiek Amaia Kultur Zentroan ekainaren 14tik 17ra bitartean egingo den XX. Filatelia Erakusketan jarriko dira ikusgai.\nIrungo San Martzialeko Alardeak Buenos Amigos eta Uranzu konpainietako armarriak irudikatzen dituzten pertsonalizatutako beste bi zigilu ditu. 2010ean atera ziren Behobia eta Bentasko zigiluekin, 2012an ateratako Meaka eta Bidasoakoekin, 2014an ateratako San Migel eta Olaberriakoekin eta 2016an Ama Shantalen eta Anakaren zigilu pertsonalizatuekin bat egiten dute.\nBidasoako Filatelia eta Numismatika Elkarteak, bere ibilbide historikoari jarraituz, posta-zerbitzura, bi urtean behin, Alardearekin eta Irungo jaiekin lotutako zigilu eta posta-markak eskatzen jarraituko du. Zigiluak erakusketan bertan erosi ahal izango dira. Gero ere, Bidasoako Filatelia eta Numismatika Elkartearen egoitza sozialean (Foru kalea, 2-2. Eskuin) edo filatelicabidasoa@filatir.org helbide elektronikoaren bidez.\n1980: Kantinera 1996: San Martzialeko ereserkia\n1981: Alardearen mendeurrena 1998: Zalditeriako Eskolta\n1982: Jenerala 2000: Zalditeriako Kantinera\n1984: Eskopetaria 2002: Banderaduna\n1986: Artxeroak 2004: Turutaria\n1988: Desfilea 2006: Baseliza\n1990: Kanoiak 2006: Karabina eta danborra\n1992: Danborrada 2008: Komandantea\nErakusketa ostegun eta ostiralean 17:00etatik 20:00etara, larunbatean 11:00etatik 13:30etara eta 17:00etatik 20:00etara eta igandean 10:00etatik 12:00etara egongo da irekita.\nSergio Aranak, Buenos Amigos Konpainiako kapitainak, azpimarratu du “ohore bat da gure konpainiako irudia gutun-azalean agertzea”. “Azken urteko lan eta kolaborazioarekin jarraitzen dugu eta pozgarria da aurten Uranzu eta Buenos Amigosi egokitu izana”, gehitu du Iñaki Arzuagak, Uranzu Konpainiako kapitainak.


Aldundiak eta munduko startup bizkorgailurik handienak Bostoneko ekosistema ekintzailearekin konektatuko dute Bizkaia | Bizkaia Talent\nAldundiak eta munduko startup bizkorgailurik handienak Bostoneko ekosistema ekintzailearekin konektatuko dute Bizkaia\nAldundiak eta MassChallengek, munduko enpresa bizkorgailurik handienak, hitzarmen bat sinatu dute, Bizkaiko ekintzaileak eta startup delakoak mundu mailako berrikuntza ekosistemaren parte diren merkatu, sare eta inbertitzaileekin konektatzea ahalbidetuko duena. Lankidetza-hitzarmen horren bitartez, Bizkaiko enpresa berritzaile berrien lehiakortasuna hobetu ahalko da eta Lurraldeko ekosistema ekintzailea indartuko da, euskal ekintzaileak zein nazioartekoak erakartzeko eta hemen atxikitzeko. Koordinazio taldearen barruan bizkaia:talent dago bere Zuzendari Gerentearen, Ivan Jimenezen, ordezkaritzarekin.\nBizkaiko Foru Aldundiaren eta MassChallengen (MC) artean sinatutako hitzarmenak barne hartzen du Bostoneko erakundeak aholkularitza eskaintzea, 2016tik aurrera Bizkaian startupen urteroko lehiaketa egiteko.\nParte hartuko duten enpresa guztien artetik hamar aukeratuko dituzte MassChallengeko epaileek, hazten eta prestatzen jarrai dezaten Bostoneko tailer intentsibo batean. Bertan aholkularitza pertsonalizatua, Estatu Batuetako merkatuan sartzeko coaching estrategikoa, lidergoari, finantzaketari, produktuen garapenari eta abarri buruzko saioak eta gehiago jasoko dute.\nGainera, sinatutako hitzarmenaren baitan, berrikuntza maila altua egiaztatzen duten startupak MassChallengen mundu mailako lehiaketaren finalerdira joan ahalko dira. Finalerdira heltzea lortzen duten enpresek bizkorgailuaren lan sarearen eta kontaktuen aholkularitza jasoko dute Bostonen eta final handira heltzeko lehian jarraitu ahalko dute. MassChallengen lankidetzari eta hautatutako startupei Bostonen emandako aholkularitzari esker, nazioarteko inbertitzaileen, babesleen eta beste ekintzaile batzuen sare baterako sarbidea izateko aukera emango die.\nHorrela, Bizkaiak bere startupen bidez mundu mailako bikaintasun zentro batean egotea lortzeaz gain, egoitza hemen duten enpresa berriak hazi egingo dira, enplegua sortzen lagunduko dute eta berritasunerako gaitasun handiagoa sortuko dute Lurraldean.\nAldundiaren eta MassChallengen arteko hitzarmenak barne hartzen ditu Bizkaiko ekosistema ekintzailearen ebaluazioa eta diagnostikoa. Helburu horrekin, egunotan MCko 3 kide eta 2 aholkulari daude Bizkaian, startupekin, unibertsitateekin eta Aldundiarekin topaketetan.\nMassChallengek Boston, Israel eta Erresuma Batuan eskaintzen ditu programak eta aholkularitza, bulegoentzako tokia, prestakuntza, sare izugarri baterako sarbidea eta beste hainbat baliabide eskaintzen dizkie ekintzaileei, bizkortzeak irauten dituen lau hilabeteetan. MassChallengek 2 milioi dolar estatubatuarretik gorako diru-laguntza ez-dilutiboa ematen die eragin eta potentzial handiena erakusten duten startupei. Irabaz asmorik gabeko elkartea da MassChallenge, eta korporazio eta fundazioetako kideek eta kide publikoek osatzen dute. Momentura arte, MassChallengek izandako 617 ikasleek 947 dolar estatubatuarretik gorako finantzaketa lortu dute, 485 dolar irabazi dituzte eta 5.105 lanpostutik gora sortu dituzte. Informazio gehiagorako, bisita ezazu www.masschallenge.org web orria.\nBoston hiri estatubatuarrean daude Harvard Unibertsitatea eta Massachussets-eko Teknologi Institutua (MIT). Ekintzailetzaren eta berrikuntzaren alorretan eta biozientzien sektorean mundu mailako erreferentea da Boston.\nBizkaiaren eta Bostonen arteko harremana indartu egingo da hitzarmen honekin. Aldundiaren eta MITen arteko lankidetzaren harira sortua da, 2015eko urtarrilean “BILBAO BIZKAIA ENTREPRENEURSHIP MEETUP 2015″ ospatzeko. Euskalduna Jauregian 200 ekintzaile bildu zituen ekitaldi horrek. Jardunaldi hartan Lurraldeko ekintzaile gazteak mundu mailako 16 aditurekin bildu ziren, negozio berriak sortzeko.


HABE IKASBIL: Zenbat urterekin bidali behar da haurra udaleku batera?\nKAZETARI 1: Etxeko txikienak oporren atarian daude, eta guraso askoren irizpide izango zen azken asteetan, Marilu, udalekuen gaia, ezta?\nKAZETARI 2: Bueno, aukera izugarria da: udaleku irekiak, udaleku itxiak. Gaika ere sailkatu daitezke, batzuetan hizkuntzak lantzen dira, futbola beste batzuetan, bertsoak, zientzia… Eta batez ere udaleku itxiei dagokienez, etxetik kanpora egun batzuk pasatzea gurasorik gabe, horrek suposatzen duen guztiarekin, ezta? Dudarik gabe, esperientzia handia da gaztetxoarentzat. Hori bai, esperientzia ona bezain txarra izan daiteke, batzuek oso ondo pasatzen dute, oso ondo moldatzen dira lagun berrien artean, baina beste batzuentzat esperientzia txarra izaten da eta ez dute errepikatu nahi izaten. Gurasoen kezka izaten da hori, nola jakin umea udalekuetan ondo moldatuko dela? Zer adin da egokia umea lehendabiziko aldiz udalekuetara bidaltzeko?\nKAZETARI 1: Bueno, gurasoen kezkak dira horiek, e, gurasoek bere buruari egiten dizkioten galderak garai honetan. Bueno, gai honi buruz hitz egiteko, Eñaut Ayarza Buena etorri zaigu, Amarauna sarekoa, Aisialdi-taldeen Federazioko koordinatzailea. Eñaut, egun on.\nEÑAUT: Egun on, bai.\nKAZETARI 1: Ez badu joan nahi umeak, eta esaten badu ez, ez eta ez, gurasoek zer egin behar dute?\nEÑAUT: Ba, nik uste behartuz gero, umeak txarto pasatzeko aukera asko daudela. Azkenean, behartu baino animatzea esango nuke nik dela klabea. Gurasoek hor udalekuek eduki ditzaketen alderdi onak azpimarratu eta ume horri erakutsi horiek eduki dezaketen esperientzia on hori, eta horrekin konbentzitzen saiatu, baina behartu ez nuke esango, ez.\nKAZETARI 2: Gaizki pasatzen ari diren umeen kasuak ere edukiko zenituzten, noski. Zein izaten da arazorik nabarmenena horrelakoetan?\nEÑAUT: Ba, bueno, ume batek, azkenean, udalekuetan ikusten badu udalekuen erritmoa ez dela berak daukan erritmo berdina… Hau da, udalekuetan ekintza batzuk egoten dira programatuta eta hezitzaileek askotan egoten gara ekintza horiek dinamizatzen eta ekintza horiek betetzen. Eta hor ume batek ikusten badu, bera erritmo horretara ez dela egokitzen, bera erritmo horretarako prest ez dagoela, edo egun baxu bat daukala, hor, ja, beherantz egiten du, eta hor hasten da gogoratzen bere lagunez, bere etxeaz, bere inguruaz. Hor ez du gura izaten berriro arrankatu, udaleku horretako programazio horretan aurrera egin. Eta hor, pixka bat, bakarka edo apartatu egiten da pixka bat taldetik.\nKAZETARI 1: Bueno, Eñautek esan digu adin bat zehaztea, zein den adinik egokiena udalekuetara joaten hasteko zaila dela, beraiek, zuek 7-8 urteko haurrekin hasten zarete zuek, Eñaut, esan diguzu, baina inportanteena da, adina baino gehiago, adostea eta gurasoek seme-alabekin hitz egitea. Eta inor ez dadila joan behartuta.\nEÑAUT: Hori da.\nKAZETARI 1: Bueno, adinaren galdera Alexander Barandiarani ere egin behar diogu. Alexander psikologoa da formazioz, eta HUEZIn irakasle da Haur Hezkuntzan. Alexander, kaixo, egun on.\nALEXANDER: Bai, egun on.\nKAZETARI 1: Zer adinetan bidali daiteke ume bat udalekuetara lehendabiziko aldiz.\nALEXANDER: Bueno, ni ere apurtxo bat Eñautekin bat nator. Lehenengo, iruditzen zait errespetu osoa zor diegula umeei, eta iruditzen zait holako esperientzia batean normalean gertatzen dena da etxetik urrun egoteak eta pertsona esanguratsuen inguruan ez egoteak eta, gainera, gaua pasatzeak, gauak berak aktibatzen du momentu batean inseguritatea umeengan. Orduan, nik egingo nukeena da saiatu umearekin ere guraso modura irudikatzen zer izan daitekeen, eta ikusi nola erantzuten dion horri. Kasuistika handia egon daiteke eta nik uste dut ezin dela, gauza guztiak bezala, ezin da orokortu, uste dut orokortzeak ez duela emaitza onik ekartzen, ezta, eta denontzat ezin dela… Niretzat klabea da seguritatea, beraiek seguru sentitzea hor, ezta? Eta Eñautek esan duen bezala, ba, desberdina da joaten baldin bada laguntxoekin, laguntxoak momentu batean izan daitezke neurri batean seguritate-puntu bat; hezitzailea ezagutzen duen edo ez duen ezagutzen; hezitzaileak egiten duen lana segurtasun hori emateko… badaude makina bat faktore. Uste dut bermatu behar dena dela esperientzia izatea plazerezko esperientzia bat.\nKAZETARI 2: Gurasoek zer egin behar dute horrelako kasu batean? Umearekin hitz egin…? Zer informazio eman behar zaio umeari udaleku batera joan aurretik?\nALEXANDER: Nik uste dut seguritate-klabeetan… Nik uste dut hori dela funtsezkoa umeengan eta gugan ere bai, dudarik gabe. Gu seguruago egoten gara dakigunean zer den gertatuko dena, nolabait esateko, ezta.\nKAZETARI 1: Eta garantia gisa edo berme gisa gurasoak lasaiago egon daitezen atzeratuko bagenu pittin bat udalekuetara lehenengo aldiz joate hori? Ba, 9-10 urterekin, adibidez. Alexander.\nALEXANDER: Bueno, izan daiteke, edo ez. Igual animatuta dago umea eta probatu nahi du. Nik ez dut ikusten arazorik. Zenbat eta, dudarik gabe, helduagoa orduan eta inseguritate…, batez ere, beldurren mundua eta… Ni haurren hezkuntzan eta nabilenetik beldurren mundua eta antsietateak, angustiak eta guzti horiek badira 7 urte arte, oso indartsua da guzti hori, ez. Gero geroago eta gehiago talderantz bideratzen dira eta askoz seguruago sentitzen dira. Orduan, ez dakit nola esan, zenbat eta beranduago seguruago egon daitezke umeak eta zailtasun gutxiagorekin egoteko, ezta?\nBizkaiko foru aldundiak gazte eta nerabeentzat udarako planak egiten ari da. Eskaintza zabalau du: Europan zeha bidaiatu, Euskal Herrian bertan ekintza bereziak...


Bergara eta Beasain arteko autobideko zorua birgaitzen hasiko dira eguenean - Bergara - Goiena.eus\nJon Irizar Aranguren 2022-06-22 10:37\nLau milioi eurotik gorako aurrekontua duen Gipuzkoako Foru Aldundiaren proiektuak Ormaiztegi eta Beasain arteko errepide zatiko zorua konpontzea du helburu; ondorioz, autobidearen bailarako tartean ez da obrarik egingo. Eguenean hasiko diren lanek, baina, eragina izango dute A-636 autobideko erabiltzaileengan.\nEguenean hasiko da Bidegi A-636 autobideko 0 eta 5,2 kilometroen arteko zoruaren birgaitze lanen lehen fasearekin. Zehazki, eguen zein egubakoitzean zoruaren laginak hartuko dituzte Beasain eta Ormaiztegi arteko errepide zatian, Gipuzkoako Foru Aldundiak ohar bidez adierazi duenez, "errodadurako eta tarteko geruzen egoera ezagutu, eta autobideko zati bakoitzean egin beharreko jarduketak zehazteko".\nUztailaren 4an hasiko dira Ormaiztegin zoruaren fresaketa lanak, eta zazpi hilabetez arituko dira Beasainerainoko "autobiaren enborra, bi noranzkoetan, erabat" berritu arte. BEZik gabe, 4.117.295 €-ko aurrekontua du proiektuak, eta Bidegik "autobiaren erabiltzaileek sortutako funtsekin egingo dio aurre inbertsioari".\nAutobidearen bailarako tartean obrarik egingo ez den arren, ondorioak izango ditu errepidea erabiltzen duten debagoiendarrengan. Eguen eta egubakoitzean, esaterako, hainbat errepide zati egongo dira itxita Ormaiztegi eta Beasain artean, Aldundiak errei bat beti irekita egongo dela baieztatu duen arren.\nHorrez gain, A-636 autobidean dauden bi zerbitzuguneak ere itxiko dituzte datozen asteetan –data ez dute zehaztu–, eta 3,5 metrotik gorako zabalera duten garraio bereziek ezin izango dute errepide hau erabili.


Lehenengo lagun birtuala hil zait • ZUZEU\n7 pentsamendu “Lehenengo lagun birtuala hil zait”-ri buruz\nJosu Mendicute 2010-11-05 16:17\nNik jarraituko nuke bere lagun izaten Facebooken, eta agian lerro batzuk idatziko nituen bere horman. Agian bere familiakoek edo lagunek ikusiko dute eta eskertuko dizkizute lerrook. Horrez gain, agian eurek izango dute perfila ezabatzea, hala nahi badute… Baina ez daukat irizpide garbirik.\nSentimenduak nolakoak diren… hori ez dugu erabakitzen. Harremanik izan gabe ere sentitu dezakegu samina norbait joaten zaigunean, ezta? Animo ba 😉\nBull Biain 2010-11-05 18:24\nHasier, Iñigo Biain “Bull” nauzu, Patxiren lagun “erreala”, lankidea, konfidentea eta beste hainbat titulu. Badakit nire erantzun honek ez dituela zure zalantzak argituko, ezta zure mina gozatuko ere, baina barrenak eskatu dit erantzun hau bidaltzeko. Gaur egun erreala eta birtula banatzen dituen muga hain da ezereza, bataren zein bestearen aurretik doana dela garrantzitsuena. Laguna. Birtuala zein erreala, baina laguna. Lagun bat joan zaigu, eta hutsune ikaragarri bat utzi digu, amaitzear dauden lan eta egitasmo askorekin batera. Eta horretxekin geldituko gara orain, harek hasi, baina amaitu ezin izan zituen lanekin. Besarkada bat, eta hemen gaituzu edozertarako. Bide batez, jakizu bi omenaldi txiki egingo dizkiogula Patxiri, bata datorren igandean (7) Donostiako Haizearen orrazian, eguerdiko 12etan. Bestea, astebete beranduago Oñatin, Arantzazun, 11etan. Bi kasuetan, Patxi bera izan da azken agur hauek “diseinatu” dituena, eta guretzat ohore bat izango da bere azken nahi hauek gauzatzea. Animo birtualak!\nzerdiok 2010-11-05 19:25\nEz zaidak sekula gertatu, ezin eman aholkurik. Nahikoa egin duk akaso hau idazte hutsarekin.\nmaitego» Blog Archive » Blogariak Amarauna saioan, 10-11-07 2010-11-07 22:24\n[…] egin Facebook edo beste sare sozialeko lagun bat hiltzen denean? Hasier Etxeberriak idatzi du honen inguruan, Patxi Hipólito txantxikuarra hil dela […]\nMonex Scam 2010-12-17 04:35\nHala ere horrek ez du esan nahi zirriborroa ez denik benetako artikulua osatu egin behar da ordea zirriborro asko denborarekin artikulu oso eta txukun bihurtu dira. Izan hori kontuan idaztean benetako balioa izateko hazi egin behar baitu. Ez da beharrezkoa ikerketa sakona egitea gerora besteek artikuluaren egitura osoa egingo duten artikuluaren oinarria sortzeko.\nKeisha Carver 2010-12-29 10:06\nNik jarraituko nuke bere lagun izaten Facebooken, eta agian lerro batzuk idatziko nituen bere horman. Agian bere familiakoek edo lagunek ikusiko dute eta eskertuko dizkizute lerrook. Horrez gain, agian eurek izango dute perfila ezabatzea, hala nahi badute… Baina ez daukat irizpide garbirik. Mugikorrean oraindik gordeta daukat duela hiru urte t’erdi hildako lagun baten telefono mugikorra. Zentzu gutxi badu ere, bihotzak ez dit uzten kontaktua agendatik ezabatzen. Agenda errepasatzean bere izena ikusten dudan bakoitzean zirrara bat izaten dut. Sentimenduak nolakoak diren… hori ez dugu erabakitzen. Harremanik izan gabe ere sentitu dezakegu samina norbait joaten zaigunean, ezta? Animo ba 😉\nJan Santos 2011-01-12 23:46


EH Bildu Amasa-Villabona - EH Bildu-ren prozesu eratzailean parte hartzeko deia Amasa Villabonatik\nEH Bildu-ren prozesu eratzailean parte hartzeko deia Amasa Villabonatik\nEuskal Herria Bildu koalizioa barne prozesu eratzailean murgildu da hilabete hauetan eta prozesu hori ekainaren 17an izango den Kongresuan amaituko da. EH Bildu irekiagoa, parte-hartzaileagoa eta demokratikoagoa eraikitzea da helburua, 4 alderdi politikoen (Sortu, Eusko Alkartasuna, Aralar eta Alternatiba) koalizio soil izatetik, izaera propioa duen erakunde politiko berria sortuz. Horretarako, alderdietako kide ez izan arren EH Bildurekin bat egiten duten pertsonen parte hartze aktiboa sustatuko da, independentista-subiranista eta ezkertiarrak diren pertsona "independienteei" lekua eginez. Zentzu horretan, barne demokrazia ariketa eredugarri bat egingo du EH Bilduk, etorkizuneko karguak eta arduradunak barne hauteskunde demokratikoen bidez aukeratuko direlarik. Edonork parte hartu ahal izango du prozesu eratzaile honetan, eskatzen den konpromiso bakarra Kongresua.ehbildu.eus webgunean izena ematea delarik.\nProzesu honen baitan, Amasa Villabonako EH Bilduk hainbat ekimen antolatu ditu datozen egunetarako:\n- EH Bilduren prozesu eratzailearen AURKEZPEN FORO IREKIA: Maiatzaren 26an, ostirala, 19:00etan Villabonako Kultur Etxean\nLarraitz Ugarte eta Haritz Perez EH Bilduko kideek prozesu eratzailearen nondik norakoak azalduko dituzte. Prozesu honek izango duen "Eztabaidarako Dokumentua" eta prozesuaren "Araudia" dokumentuetan jasota dauden edukiak bertaratutakoekin konpartituko dituzte. Dokumentu hauek jasotzen duten EH Bilduren egituraketa berria, ardura postuetarako hautagai izateko prozedurak, hautagaiak abalatzeko moduak, prozesuaren egutegia etab. izango dira hizpide, ordu bete iraungo duen aurkezpen saio honetan.\nAurkezpen Foro Irekiko deialdi-kartela\n- Amasa Villabonako EH Bilduren HERRI-AFARIA: Maiatzaren 26an 21:00ean Villabonako Irrintzi elkartean\nHerri-Afari honen helburua EH Bildurekin bat egiten duten herritarrak bildu, eta giro atseginean elkarrekin egotea, hitz egitea, eztabaidatzea eta azken finean ondo pasatzea da. Afari honetarako izena emateko, bidali WhatsApp mezu bat edo deitu 688 729 069 telefono zenbakira. Edo Iratzar tabernan egongo den zerrendan apuntatu. Prezioa: 15 euro eta langabe edo ikasleek 10 euro.


Menu elikagarriak bezain errazak | Consumer\nMenu elikagarriak bezain errazak\nAhalik eta denbora gutxienean oreka dietetiko handiena lortzea posible da\narabera: Osteguna, 2009ko otsailaren 05a\nIrudia: Katherina Martin\n2007tik, CONSUMER eroski-k menu erraz batzuk eskaintzen ditu. Izenak dioen bezala, erraz egiten dira eta azkar prestatzen dira. Janaria prestatzeko denborarik ez duten, sukaldea gustatzen ez zaien edo, egun gogor baten ondoren, ahalik eta denbora gutxienean sukaldean aritu nahi duten pertsona guztientzat dira, baina dieta eta osasuna zaindu gabe.\nUrte osoan zehar, menu errazetan, kontsumitzaileak modu osasungarrian elikatzeko aukera du, sukaldean ia denborarik eman gabe. Elikagaien industriak eskaintzen dituen laugarren eta bosgarren gamako produktuak bezalako osagai gutxi-asko prestatuak erabiltzea da gakoa: lekale egosiak eta kontserbakoak, aurrez prestatutako arrain izoztuak edo kontsumitzeko prest dauden entsalada garbiak eta zatikatuak.\nJateko prest dauden “ia” elikagai osasuntsuak aukeratzeaz gain, lehentasuna emango zaie sukaldaritzako teknika azkarrei, hala nola presio-eltzean irakiteari, mikrouhin-labean egosteari, plantxari eta labeari, eta horiek asko laguntzen dute errezetak egiteko denbora murrizten.\nOreka dietetikoa arrastoan\nGaur egungo bizi-erritmoa zaila da pertsona askorentzat etxeko lanak antolatzeko orduan. Zehazki, oso denbora gutxi ematen da asteko menua planifikatzen, erosketak antolatzen eta plater landuagoak prestatzen, “etxeko salerosle, osasuntsu eta elikagarriagoak” direlakoan. Hainbat arrazoik eragin dute hori guztia, baina, agian, emakumeak etxetik kanpo lan egiteak izan du pisurik handiena. Bera arduratzen bazen etxeko lanez, lan-egoera berriaren ondoren ez du hainbeste denborarik plater landuak eta etxekoak prestatzeko.\nErrezeta errazak eta sukaldaritza azkarreko trikimailuak erabiliz, aukera osasungarriak egin daitezke eguneroko dietan.\nHori dela eta, maiz erabiltzen dira aurrez prestatutako platerak, kontserbak eta izoztuak, sukaldeko denbora arintzeko. Antzeko egoera batean, bakarrik bizi diren pertsona asko aurki daitezke, hala nola ikasleen pisuan bizi diren unibertsitarioak. Pertsona horiek egiaztatzen dute aurrez prestatutako jakien eta janari azkarren “tiratze” hilabeteek eragina dutela pisua handitzean, digestio astunetan edo ondoeza sentitzean.\nMenuen prestakuntza erraztu eta bizkortzeko premisarekin, baina oreka dietetikoa alde batera utzita, plan honen helburua da informazio osoena eskaintzea, errezeta erraz eta errazekin eta eguneroko dietan aukera osasungarriak egiteko sukaldaritza azkarreko trikimailuekin.\nIrakurlearen asteko menuen planean bezala, menu erraza pertsona heldu osasuntsuen nutrizio-eskakizunak betetzeko planifikatuta dago (18 urtetik 55etik 60ra). Halaber, menua familia osoarentzako janari osasuntsuaren erreferentzia izatea nahi da.\nMenuetan oinarrizko elikagaien kontsumo-maiztasun gomendatua jasotzen da, eta janari eta errezeta bakoitzak elikagai bakoitzerako gomendatzen den errazioa adierazten du. Elikagaiak egunean lau hartualditan banatzen dira, dieta osasuntsu batean gomendatutako energia-banaketarekin; eguneroko energia-balioaren %25 gosarian, %40 bazkarian, %10-15 askarian eta %25-30 afarian. Aukeratutako elikagai motak eta prestatzeko moduek erreferentziazko biztanleriarentzat kalkulatutako 2.000-2.200 kaloria ematen dituzte egunean. Balio horrek, oro har, kontuan hartzen du pertsona heldu osasuntsu batek behar duen energia-gastua, bizitza oso aktiboa izan dezan.\nJanari azkarra baina osasungarria\nMenu berri horiek prestatzeko, oso errezeta errazak eta azkarrak erabiltzen dira. Prestatu nahi den errezeta mota prestatzeko denboraren arabera iragazteko aukera eskaintzen da. Izan ere, irakurleak ikus dezake proposatutako errezeta gehienak egiteko batez besteko denbora 15 minutu ingurukoa dela.\nGosarietarako eta askarietarako, gailetak, zerealak eta ogi-motak (ogi txigortuak, moldekoak, zerealak), zukuak, esnea edo jogurtak erabiltzen dira, mikrouhin-labean esnetan berotzea kostatzen zaion minutuan gosariaren osagarriak prest egon daitezen. Opilgintza eta gozogintza industriala egun berezietan edo une jakin batzuetan baztertzen dira. Otordu horien nutrizio-kalitatea hobetzeko, produktuen etiketak eta osagaien zerrenda zehatz-mehatz irakurtzea gomendatzen da, eta erabiltzen duten gantz-mota, azukre gutxien duten zerealak, ogi integralak edo azukrerik gabeko zuku naturalak zehazten dituzten galletak aukeratzea.\nBazkari eta afarietan, askotan, kontserbako jakiak, poltsa garbiko entsaladak eta kontsumitzeko prest daudenak, saldak prestatuta eta ontziratuta edo produktu izoztuak erabiltzen dira, besteak beste. Adibidez, garbantzu-eltzekaria espinakekin presta daiteke kontserbako garbantzuekin eta espinaka izoztuekin.\nBarazki-kontserbak oso baliabide erabilgarriak dira dietan barazkiak eta lekaleak ez galtzeko. Ohitura hori osasunerako eragozpen bihur ez dadin, komeni da uretan eta gatzetan egositako eta kontserbatutako landare-kontserbak hautatzea, konposatu horien ordez, batez ere osagai oso koipetsuak eta gaziak badituzte (txorizoa, odolkia, urdaia).\nAurrez prestatutako jakiak ere erraz erabiltzen dira presaka dabiltzanentzat. Produktu horien zerrenda gero eta zabalagoa da (lasagna, kaneloiak, zopak, patata-purea, entsaladak, kroketak, enpanadillak, menestrak, paellak). Gaur egun, elikagaien industriak bere proposamenetan plater osasuntsuenak islatu nahi ditu, osagaien kalitate hobearekin (koipe hidrogenaturik gabe, gatz gutxiagorekin edo landare gehiagorekin). Komeni da, beraz, etiketak irakurtzea eta nutrizio balio erantsia duten produktuak aukeratzea, janaria, azkarra izateaz gain, osasuntsua izan dadin.\nEra askotako ultraizoztuak (barazkiak, arrainak, lekaleak) aukera egokia dira dieta ahalik eta gehien aldatzeko. Ultraizoztea hotz bidezko kontserbazio metodoa da, nutrizio balioan eta produktuaren ezaugarri organoleptikoetan (zaporea, aroma, testura) aldaketa gutxien eragiten dituena. Izozkailu bat erostean, hotz-katea errespetatu behar da (azken unean elikagaia aukeratu eta poltsa isotermikoak erabili). Etxean, izoztua hozkailuan gorde behar da egun horretan bertan kontsumitu behar bada, edo bestela, izozkailuan.\nPostreak fruta freskoa eta esneki errazak izaten dira. Astebururako, errezeta landuagoak proposatzen dira: jogurt-bizkotxoa 15 minutuan, edo gazta-tarta limoiarekin eta marmeladarekin. Horretarako, eginda dagoen bizkotxoa erosten da, eta betegarria limoi-gelatinarekin, igurzteko gaztarekin eta esnegainarekin egiten da. 15 minutu behar dira horretarako, nahiz eta gero bi ordu inguru itxaron behar izan.\nMikrouhinekin plater errazak eta nutrizio aldetik osoak prestatzea lor daiteke denbora laburrean. Besteak beste, frijituak, zukuak, saltsak, arroz-, pasta-, zopak, haragia edo arraina, baita postreak ere. Erabiltzeko erraztasuna, egosteko eta berriz berotzeko denbora aurreztea, desizoztea azkartzea eta plater errazak eta aldi berean elikagarriak prestatzeko azkartasuna kontsumitzaileek onuragarritzat jotzen dituzten alderdiak dira.\nMikrouhin-labean saltsak eta zopa saldatsuak egin daitezke. Saltsak ontzi zabal eta baxuetan egostea komeni da, lodiago eta zaporetsuago gera daitezen. Pasta eta arroza egoste tradizionalaren antzekoa da, fabrikatzailearen jarraibideak errespetatuz, produktuak gordinik edo aurrez egosita dauden, egoste-denbora aldatu egingo baita.\nHaragia prestatzeko orduan, kontuan hartuko da itxura, testura eta zaporea ez direla berdinak izango plantxan edo frijituta egiten bada. Haragia zati ez oso handietan eta tamaina uniformean moztuko da, plater guztia batera egosteko. Arraina tapaz egosi, zaporeak kontzentratzeko. Arrautzak oso delikatuak dira mikrouhin-labean egosteko. Egoste-denbora oso laburra da, potentzia maximoan minutu bat besterik ez; izan ere, programatutako denboraren ondoren, egosten jarraitzen dute metatutako beroaren ondorioz. Barazkiek ez dute ia urik behar, eta lurrunetan egosten dira, tapaz estalita.\nIV. ETA V. GAMAKO PRODUKTUAK\nKontsumitzaileak berehalako kontsumorako prestatutako elikagaiak eskatzen ditu eta industriak eskaintzen dizkie. IV. eta V. gamako produktuak dira. Lehenak, IV. gamakoak, hutsean edo atmosfera kontrolatuetan ontziratutako produktu prozesatuak dira. Ikus daitekeen adibide bat entsalada freskoak dira, garbiak eta zatituak, platerean iraultzeko eta ontzeko prest daudenak. Elikadura-teknologiaren azken ildoa V. gamako produktuetan islatzen da. Azken belaunaldiko plater prestatuak eta ontziratuak dira, eta, ondoren, higienizatze-prozesuak egiten dituzte. Prozesu horiek kontsumoaren segurtasuna eta jatorrizko testura eta ezaugarri organoleptikoak bermatzen dituzte. Eskaintza zabala: eguneroko platerak, goi-sukaldaritzako plater sofistikatuak, prezio onean… Adibidez, hegaluze-solomoak tomate frijituarekin edo bakailaoz eta ganbaz betetako piperrak.\nDieta egosketa janari menús-eu platos-eu


Bi mozio idatzi eta 8 gai aztertuko dira arratsaldean egingo den uztaileko Osoko Bilkuran. — Oñatiko udala\nBi mozio idatzi eta 8 gai aztertuko dira arratsaldean egingo den uztaileko Osoko Bilkuran.\nLehenago, udako oporren aurreko azken tokiko gobernu batzarra egingo da.\nOhikoa denez, mozioak Osoko Bilkurako azken aztergaiak izango dira. Kuba eta Gazari buruzkoak dira.\nKubakoa, “Desembarco del Granma” eta “Sierra Maestra-Euskadi” elkarteek aurkeztu dute baina plenora, EH Bilduren eskutik eramango da. Gazaren aurkako erasoak berehala gelditzeko eskatzen duen bigarren mozioa berriz, udalbatza osatzen duten bi taldeen adostasunez aurkeztuko da.\nAurretik, Olabarrieta Auzoan errepidearen azpiko pasabidea eraikitzeko proiektuaren aldaketa azalduko da. Legazpira doan Gi.2630 errepidea azpitik zeharkatuko duen pasabidea eraikitzeko proiektua maiatzeko Osoko Bilkuran onartu zen. Bide batez, beharrezkoak diren lurrak eskuratzeko desjabetze espedientea hastea ere erabaki zen. Desjabetu eta aldi baterako hartu beharko liratekeen lur sailen zerrenda ere osatu zen. Orain ordea, onartutako proiektuaren aldaketak, ukituko diren ondasun horietan ere aldaketak ekarri ditzake. Argibideak, gaurko Osoko Bilkuran emango dira.\nAurreko bilkura batean behin-behineko izaeraz onartutako San Martin sektoreko Plan Partzialaren aldaketa behin betikoz onartzea ere proposatuko da arratsaldeko bileran. Gogoratu, EAJk, plan partzialaren aldaketa honekiko alegazioa aurkeztu zuela.\nBestelakoan, mendekotasun arretarako etxeko laguntza zerbitzua finantzatzeko Foru Aldundiarekin hitzarmena sinatzea edota Lan batzordeetako buruen aldaketa ere aztergai izango da.\nUdako oporren aurreko azken Osoko bilkura da gaurkoa. Berez, datorren astean beharko luke baina hileko azken osteguna, San Inazio egunarekin datorrenez, aurreratu eta gaur egingo da. Abuztuan gainera ez da Osoko Bilkurarik egiten.\nUdalbatzaren hileko bilera horren aurretik, gobernu taldeak astero egin ohi duena burutuko da eta hori ere, udako oporren aurreko azkena izango da.


Talentia, gure unibertsitarioen talentuaren alde apustua eginez\nBizkaiko Foru Aldundiaren Talentia programak, gure unibertsitarioak sustatzea dau helburu eta aste honetan, Lauaxeta Ikastolan izan dira.\nTalentia, Bizkaiko Foru Aldundiaren programa bat da, Deustuko Unibertsitatearekin, Euskal Herriko Unibertsitatearekin eta Mondragon Unibertsitatearekin (MU) lankidetzan sustatua. Programa honen helburua, gaitasun handiena dauken hiru euskal unibertsitateetako ikasleak lan-mundura egokitzea eta euren garapen profesionalerako orientatzea eta euren inguruneko zientzia, teknologia eta enpresen errealitatearekiko ikasleen loturan laguntzea da.\nEspediente akademikorik onena eta parte hartzen daben unibertsitate bakoitzak identifikatu eta ebaluatutako beste gaitasun batzuk daukezan karrerako (gradu) azken ikasturteko ikasleei zuzenduta dago Talentia.\nOtsailaren erdialdetik uztail hasierara arte, gutxi gorabehera, garatzen da programa hau. Hilabete horietan zehar, karrera amaierako ikasleek lanerako orientazio eta orientazio profesionalerako pertsonalizatutako aholkularitza eta informazioa jasotzen dabe. Horrela, topaketa profesional eta sektorialetan parte hartu dezakete, bisita teknikoak egin, eta abar.\nPrograma honen barne, Lauaxeta Ikastolan izan doguz Talentia programako ikasle unibertsitarioak, gure ikastola barnetik ezagutzeko helburuz.


EAEko eskola-jangelen lizitazio berriak: Hezkuntza Saila gehiago kezkatu da etorkizuneko enpresa esleipendunez, langile eta ikasleen etorkizunaz baino | LAB SINDIKATUA\nEkintza Sindikala EAEko eskola-jangelen lizitazio berriak: Hezkuntza Saila gehiago kezkatu da etorkizuneko enpresa esleipendunez,...\nIkasturte honen hasieran, LAB sindikatuak jendaurrean salatu zuen Hezkuntza Sailak jantokien funtzionamenduari buruzko zirkular berri bat argitaratu zuela 2021-2022 ikasturte honetarako. Erabaki hori aldebakarrekoa izan zen berriz ere, eta ez zituen inondik inora jasotzen sektoreko langileen aldarrikapen nagusiak: ratioen jaitsiera, lanaldien igoera eta langile gehiagoren kontratazioa, bai eta kalitatezko zerbitzua eman ahal izateko ematen den denbora ere. Beraz, ratioak orain artekoak izango dira.\n• Begirale bat bigarren hezkuntzako 45 ikasleko (12-15 urte). • Begirale bat lehen hezkuntzako 37 ikasleko (6-11 urte).\n• Begirale bat haur-hezkuntzako 15 ikasleko (3-5 urte).\n• Begirale bat 2 urteko 9 ikasleko.\nLAB sindikatuak beti defendatu izan du eskolako jantokia ikasten eta hezten jarraitzen den ikastetxeko beste gune bat dela. Eskola-jantokia funtsezkoa da ikasleek beren etapa akademikoan jasotzen duten hezkuntza integralean, 0 urtetik derrigorrezko hezkuntza amaitu arte, eta argi dago Jokin Bildarratzentzat eta bere sailarentzat eskola-jantokia beste zerbitzu osagarri bat dela.\nRatioak aldatu nahi ez izateaz gain, hezkuntza-premia bereziak dituzten ikasleen ardura jantokiko begiraleek eurek hartzea nahi dute; hau da, egungo funtzioez gain, begiraleek gaur egun ikasgelako hezkuntza-laguntzako langile espezialistei dagozkien funtzioak betetzea.\nLizitazio berrietan, enpresa esleipendunek eginkizun horiek betetzeko prest dauden jantokiko begiraleen zerrenda bat izan beharko dute, eta Berritzeguneak emandako prestakuntza jasoko dute, gutxienez 10 orduko on-line ikastaro baten bidez. Oso argi daukagu, ikasgelako laguntzako langile espezialistek egon behar dutela jantokiko orduan hezkuntza-premia bereziak dituzten ikasleekin, gaur egun egiten ari diren bezala.\nHezkuntza Sailak zerbitzu publiko bat pribatizatu nahi du. Zerbitzu hori catering-enpresen esku uzten du, jantokietako azpikontratatutako langileen bitartez autismoaren, adimen-desgaitasunaren eta osasun mentaleko zailtasunen ondorioz ezaugarri eta behar espezifikoak dituzten ikasleen ardura har dezaten, besteak beste, pleguetan adierazten den bezala. Azken batean, Jokin Bildarratz Hezkuntza sailburuak euskal eskola publikoa pribatizatzen jarraitu nahi du.\nBestalde, Eusko Jaurlaritzak hezkuntza-eragileekin izandako topaketetan jakinarazi zuen lote-kopurua handituko zutela, enpresa txikiek lizitazioetara sartzeko aukera izan zezaten. Errealitatea besterik ez da, eta adibide argia da Araban, non EAJren aldeko enpresa bakar batek hiru loteekin geratzeko aukerak argiak diren; izan ere, horietako bat Gasteiz osoa litzateke, 10.000 bazkaltiar inguru, eta beste biak ez lirateke 1.000 bazkaltiarretara iritsiko. Hala, Bizkaian\neta Gipuzkoan bi enpresak eraman lezakete monopolioa lurralde bakoitzean. Kontuan izan behar da Bizkaian bost enpresak kudeatzen dituztela gaur egun eskola-jantokiak.\nEzin dugu ahaztu janariak egiteko erabiltzen diren elikagaien jatorriak duen garrantzia (ekologikoak eta 0 km), baizik eta elikagaiak non egiten diren. Ikastetxe guztiek sukalde bat izan beharko lukete janaria ikastetxean bertan egin ahal izateko. Eskola eta guraso elkarte askok eskatu diote Hezkuntza Sailari sukaldea in situ izatea ikastetxean bertan kozinatu ahal izateko, eta erantzunaren zain edo, gutxi batzuk, obrei ekiteko zain daude. Bestalde, ez dakigu zergatik ez dituzten lizitaziora atera sukaldea in situ duten zentroak.\nHori esanda, LAB sindikatuak Jokin Bildarratz Hezkuntza sailburuari euskal eskola publikoaren alde bakarreko bidea eta pribatizazioaren bidea uzteko eta langileen ordezkariekin 2000ko martxoaren 22ko Agindua eta EAEko eskola- jantoki publikoak arautzen dituen administrazio eta zerbitzuetako sailburuordearen zirkularra negoziatzeko eskatzen dio.\nBestalde, Eusko Jaurlaritzak hezkuntza-eragileekin izandako topaketetan jakinarazi zuen lote-kopurua handituko zutela, enpresa txikiek lizitazioetara sartzeko aukera izan zezaten. Errealitatea besterik ez da, eta adibide argia da Araban, non EAJren aldeko enpresa bakar batek hiru loteekin geratzeko aukerak argiak diren; izan ere, horietako bat Gasteiz osoa litzateke, 10.000 bazkaltiar inguru, eta beste biak ez lirateke 1.000 bazkaltiarretara iritsiko. Hala, Bizkaian eta Gipuzkoan bi enpresak eraman lezakete monopolioa lurralde bakoitzean. Kontuan izan behar da Bizkaian bost enpresak kudeatzen dituztela gaur egun eskola-jantokiak.


Cosmas Pragakoa - Wikipedia, entziklopedia askea.\nCosmas Pragakoa (c. 1045-1125eko urriak 21), Bohemiako familia noble batean jaiotako erlijioso, idazle eta historialari txekiar bat izan zen. 1075 eta 1081 bitartean, Liejan ikasi zuen. Bohemiara itzuli zenean, Božetěcharekin ezkondu zen, honekin, ziur asko, kapilau izan zen seme bat izan zuelarik. 1086an, Cosmas, Pragako errazionero izendatua izan zen, posizio sozial eroso bat ziurtatzen zion eta sarri Europatik bidaiatzea ahalbidetu zion kargu bat.\nPraga, 1045 (egutegi gregorianoa)\nPraga, 1125eko urriaren 21a (egutegi gregorianoa) (79/80 urte)\nidazlea, historialaria eta apaiza\nBere lanik garrantzitsuena, latinez idatzia, Chronica Boemorum da (Kronika txekiarra), eta hiru liburutan banatua dago.\nLehena, 1119an amaitutakoa, munduaren sorrerarekin hasi eta 1038. urtearekin amaitzen da. Txekiar estatuaren sortzea deskribatzen du Bohemiako lehen eslaviarren aldetik 600. urte inguruan, eta Bohemiako erregeen ezarpena Přemysl eta bere emazte Libuše mitikoekin.\nBigarrenak, 1038tik 1092rarte hartzen du, Břetislav I.a Bohemiakoa eta Vratislav I.a Bohemiakoaren erregealdiekin.\nHirugarrenak, 1092tik 1125 arte hartzen du, baita Vratislav hil ondoren sortu zen gerra zibila ere. Ladislao I.a Bohemiakoaren erregealdiarekin amaitzen da, 1109 eta 1125 bitartean, azken urte honetan, Cosmas bera hil zelarik.\nAzken aldaketa 26 urria 2019(e)an, 13:52(e)tan\nOrriaren azken aldaketa: 26 urria 2019, 13:52.


Artziniegako Udalak isuna jarriko dio igerilekuak berritu dituen enpresari, ia urtebete atzeratu delako - Artziniega - Aiaraldea.eus\nArtziniegako Udalak isuna jarriko dio igerilekuak berritu dituen enpresari, ia urtebete atzeratu delako\nAitor Aspuru Saez 2021-05-06 16:45\nArtziniegako igerilekuak. / Aiaraldea.eus\nArtziniegako Udalbatzan landu dute gaur gaia eta EH Bilduk iragarri du isuna jarriko diotela igerilekuetan obrak egin dituen enpresari, sekulako atzerapena gertatu baita lanetan.\nUdal Osoko Bilkura egin dute gaur Artziniegan. Joseba Vivanco ordezkatu du Unai Gotxi zinegotziak, alkatea COVID-19 birusagatik positibo eman baitu. Gai zerrendan hainbat puntu landu dira eta, besteak beste, udal igerilekuen egoera jorratu da.\nEAJk galdetuta, Gotxik azaldu du kirol eta aisialdi azpiegituretan lanak egin dituen enpresa gaur probak egiten ari zela, ziurtatzeko funtzionamendua egokia dela. Horren harira, zinegotziak argitu du berme guztiak izan arte, udalak ez duela onartuko obraren amaiera.\nAre gehiago, udal gobernu taldeak aurreratu du isuna jarriko diola Galitec enpresari, ia urtebete beranduago amaitu baititu lanak: "Gauza txikiak dira, baina duela gutxi arte ez dituzte bukatu. Horri gehitu behar zaio iazko denboraldian ez zirela igerilekuak ireki. Egia da pandemiaren ondorioz, horniketa arazoak izan zituela enpresak, baina gehiegi luzatu da dena".\nBerez, igerilekuen irekiera behin baino gehiagotan landu zen iaz udalbatzan, eta orduan udalak baztertu zuen zigorraren bidea hartzea. Berez, bitarteko nahikorik ez zituela bideratu pentsatu arren, isuna garrantzirik gabekoa izango zelakoan ez zuten erabaki hori hartu. "Urtebeteren ostean, ordea, kalte-ordaina handiagoa izango da", azaldu du Gotxik.\nKutxabank: 4.000 euroko interesak\nEkonomia eta enpresei lotutako beste gai bat agertu da gaur eztabaidan. Izan ere, aurten Kutxabankek 4.000 euro kobratu dizkio Artziniegako Udalari interesak eta kargak direla medio.\nJoseba Elejalde PPko zinegotziak hori "lapurreta" dela adierazi du eta EH Bilduko ordezkariek ere onartu dute dirutza dela eta bestelako bideak jorratu behar direla, gastu hori ekiditeko.


naiz: hedabidea zara - Milaka eskuk elkar hartu dute erabakiari bultzada emateko\nDonostia eta Gasteiz bitarteko bide bazterrak bete dituzte herritarrek erabakitzeko aldarripean. Lurraldetasunetik haratago, pentsioak, osasuna, hezkuntza eta gizarteko alor guztitan erabakitzeko beharra nabarmendu dute.\nNafarrak, kolore gorriz. (Gotzon ARANBURU / FOKU)\nOlatuak ere ikusi dira bidean zehar. (Gure Esku Dago)\nJendetzak jai giroan ekin dio aldarrikapen giza kateari. (Gure Esku Dago)\n17. kilometroan, jai giroa. (@cbeyreuther)\nAltsasuko gazteen gurasoak ere giza katean izan dira. (Gotzon ARANBURU / FOKU)\nGazte zein heldu, aldarri berbera ibilbide guztian zehar. (@gara_miantzi)\nNafar ikurrek ere giza katean parte hartu nahi izan dute. (@GEDOiartzun)\nGasteizko Parlamenturaino eraman dute erabakiaren aldeko aldarria. (@gara_iiriondo)\nJendetza bildu da Bilboko bazterretan. (Luis JAUREGIALTZO / FOKU)\nANCko presidente den Elisena Paluzie, Bilbon.\nInternazionalismoak ere ez du hutsik egin. (Luis JAUREGIALTZO / FOKU)\nKataluniarekin elkartasun kilometroa izan dute Bilbon. (June PRIETO / FOKU)\nGaizka Garitanok azken orduan eman du izena eta ez du zita galdu nahi izan. (@GureEskuDago) (\nAltsasuko gurasoek ere parte hartu nahi izan dute. (Gotzon ARANBURU / FOKU)\nMusika eta alaitasunaren bidetik egin da giza katea. (Gure Esku Dago)\nAdin guztietako jendea gerturatu da giza katera. (June PRIETO / FOKU)\nKataluniatik iritsitako lagunak, tartean Mireia Boya, Bilbon. (June PRIETO / FOKU)\nEsku eta zapiez josi dute aldarrikapena. (Luis JAUREGIALTZO / FOKU)\nAndra Mari Zuriaren plaza ere gurutzatu du giza kateak. (Jaizki FONTANEDA / FOKU)\nAbetxuko zubia gurutzatu du giza kateak. (Jaizki FONTANEDA / FOKU)\nJai giroan murgildu da giza katea. (Idoia ZABALETA / FOKU)\nEguzkia hartu eta paseoan daudenen artean, jendetza Zarautzen giza katean. (@GureEskuDagoZ)\nBilboko plaza Biribila ere igaro du giza kateak. (@gara_rpascual)